Resultatboks - skolepraktik - Uddannelsens struktur\nUnder visse forudsætninger kan det være hensigtsmæssigt at tilpasse rammerne for elevens uddannelse, således at de bedst muligt fremmer elevens udvikling og chancer for en ordinær praktikplads.\nSamspil mellem teori- og praksisperioder\nEt aktivt samspil mellem mellem skoleforløbene og praktikforløbene har en positiv effekt på elevernes oplevelse af uddannelsen som en helhed.\nSamspillet kan med fordel organiseres ud fra et fagligt fokus.\nElever med ordinære former for praktikaftaler har ofte brug for at kunne genkende deres virksomhedserfaringer i den teoretiske sammenhæng, og omvendt.\nHos SKP-elever kan der være et problem, når SKP-opgaverne ikke har været tilstrækkeligt forankret i praksis. Dermed mangler der noget meningsgivende, som lægger op til den teoretiske undervisning.\nPå Skive Handelsskole har man med overbevisende succes etableret en systematisk faglig udveksling.\nI SKP forbereder man eleverne på de kommende teoretiske emner ved at lade dem arbejde med dem i praksis. Det har hos SKP-eleverne resulteret i markant forbedrede karakterer, øget selvtillid, større åbenhed, samt stor tilfredshed hos personalet. Undervisere og instruktører har i fællesskab udarbejdet en årsplan for placering af faglige temaer (2012).\nSilkeborg Tekniske Skole, Silkeborg Handelsskole og Jordbrugets Uddannelsescenter Aarhus benytter portfoliometoden som et bindeled mellem skole- og de forskellige praktikperioder. Portfolio er blevet gjort obligatorisk for samtlige uddannelser på de tre skoler, hvor det i første omgang har handlet om at få eleverne til at dokumentere deres arbejde og reflektere oveer læringen. Portfolioerne uploades til Elevplans mapper "arbejdsportfolio" og afslutningsvist til "præsentationsportfolio".\nDe næste skridt vil indebære en kvalitetssikring af portfolio metoden, hvad angår fx korrekt stavning, hensigtsmæssig struktur og kriterier til mediebrug.\nTips om e-portfolio i erhvervsuddannelser, se emu.dk (2010).\nSkolepraktik som innovationsrum\nNetop fordi skolepraktik er tæt på skolen, kan SKP afprøve omgående i praksis, hvad eleverne har lært i skoleperioden.\nUndersøgelser viser, at elever, der delvist eller helt er udlært i SKP, har gode chancer for at opnå ansættelser i deres fag (Helms Jørgensen & Juul, 2010). Statistikker viser, at den største del af SKP-eleverne opnår restlæreaftale i en praktikvirksomhed.\nSKP-elever kan således blive de første elever, der bringer faglige fornyelser og innovation ind i deres brancher.\nSyddansk Erhvervsskole og Svendborg Erhvervsskole har velafprøvet introduktion af digitale produktionskort i byggefaget. Produktionskortene kvallitetssikrer og optimerer det tværfaglige samarbejde på en byggeplads, via arbejdsbeskrivelser, tegninger og links til produktdatablade.\nBåde på grundforløb og i SKP lærer eleverne at udfylde kort med de forskellige faglige aspekter af en opgave - tømrer, murer, VVS, m.fl.\nDermed bliver SKP-elever de første lærlinge, der i praksis afprøver kortene ved byggeopgaver. Download skabelon som power point version. En yderligere digitalisering til mobilt online brug er under overvejelse.\nCampus Bornholm har med sin gastronom-SKP foretaget en benhård satsning på innovativ faglighed (2012).\nSom frokostrestaurant "Cuisine de la ecole" fik man eleverne til at arbejde med innovation i madlavning og gode SKP-opgaver. Man benytter de lokale virksomheder, imens SKP træder til, når sæsonen på Bornholm lukker ned. SKP-instruktøren har fået gode rammer i form af topprofessionelle køkkenfaciliteter til rådighed. Her arbejder man med "eventcatering" og har opnået positiv opmærksomhed i pressen såvel som i branchen.\nEksempler: Beværtning af 900 gæster ved Hammerhuskoncerten, deltagelse af SKP-elever i Nordisk Film i Valby og beværtninger ved møder i offentlig regi. Merkantile SKP-elever inddrages til administration ved eventcatering.\nSamlet er SKP´ens omdømme røget til tops, og SKP-elever bidrager nu ved efteruddannelse af private og professionelle i Ny Nordisk Mad.\nP å Skive Handelsskole har SKP-eleverne selv taget initiativ til et 24 timers-camp (aug. 2012), hvor man ville udarbejde forslag til den faglige videreudvikling af skolepraktikken. Det lykkedes over forventning, og skolepraktikkens ledelse godkendte efterfølgende elevernes prioriterede forslag. Heri indgik bl.a. et landsdækkende samarbejde med andre SKP-elever, opsøgning af sponsorater og nye SIMU-funktionaliteter.\nÆndrede strukturer i uddannelsen\nNår elever ikke opnår praktikaftaler inden hovedforløbet, kan det skyldes flere forhold. Én af faktorerne er muligvis branchens aktuelle behov for givne faglige kompetencer hos eleverne.\nHvis branchens efterspørgsel kan dækkes af elever, der har en større teoretisk ballast, kan det give mening at samle og rykke de første skoleperioder så langt frem i elevernes hovedforløb som muligt.\nSKP kan i denne model fungere som en ramme for det praktikpladsopsøgende arbejde mhp. at opnå korte aftaler eller restlære. Korte mellemliggende VFU-forløb kan have en socialiserende effekt eller tjene som springbræt til ordinære aftaler.\nSkolernes erfaringer bevidner, at en del af de elever, der starter i SKP, har brug for en yderligere personlig modning, for at kunne begå sig på arbejdsmarkedet. Dette behov kan dækkes gennem en sideløbende intensiv elevvejledning i SKP.\nFlere skoler har gode erfaringer med at trække de første skoleperioder så langt frem som muligt i elevens hovedforløb. Her har virksomhederne tilkendegivet, at de er glade for at få elever, der har opnået visse kompetencer. Modellen er velafprøvet bl.a. i byggefag (EUC Vest) og hos skovteknikere (Skovskolen).\nEn mere generel omorganisering af autouddannelsens hovedforløb på EUC Syd førte trods ihærdig indsats ikke umiddelbart til positiv modtagelse hos branchen i regionen Sønderjylland. Over 100 virksomhedsbesøg, gennemført af forskellige konsulenter med forskellige opsøgende metoder, resulterede ikke i tilsagn om praktikaftaler på ændrede uddannelsesvilkår. Det vides ikke, om Sønderjyllands særlige erhvervsstruktur eller andre, endnu uidentificerede forhold spiller ind på branchens tilbageholdenhed.\nDe varierende praksiserfaringer tillader dermed ingen generelle konklusioner.\nDet er ikke kun det faglige sampil mellem skole- og praktikperioder, der sikrer elevens helhedsforståelse af uddannelsen.\nLige såvel sikrer en gennemgående personlig vejledning fra grundforløbet til den afsluttende fagprøve sammenhængskraften i uddannelsen og støtter eleven hele vejen igennem.\nEn "gennemgående vejledning" behøver ikke nødvendigvis være udført af den samme person, men det er væsentligt, at den oparbejdede nærhed til eleven ikke forsvinder mellem de forskellige stationer i løbet af elevens uddannelsesvej.\nDet indebærer kendskab og hensyn til bl.a. følgende:\nIBC Kolding har samlet erfaringer med netværksdannelse omkring eleven (2012).\nPå praktikcentret arbejder skolens praktikvejledere (= SKP-instruktører) tæt sammen med skolens elevpladskonslenter (= praktikpladskonsulenter) og praktikvirksomhederne, med Ungdommens Uddannelsesvejledning, med de forskellige jobcentre i regionen og også med andre uddannelsesinstitutioner.\nDenne helhedstænkning berører også juridiske barrierer og beføjelsesområder, der endnu ikke er endelig udforsket.\nDog har det allerede nu vist sig, at det ikke mindst er de mere uafklarede unge og elever med pressede sociale forhold, der får gavn af den øgede sammenhæng omkring den enkelte.


Læsetimerne - en oase midt i kaos - Danmarks Biblioteksforening\nLisbeth Bjørn Hansen | 15-06-2012\nEfter at have læst med en gruppe brugere af Den blå café under Socialpsykiatrisk Afdeling i Ikast, som en del af projektet Læselysten voks(n)er, kan vi se tilbage på rigtig mange gode stunder omkring fælles læseoplevelser.\nHele 12 gange, i perioden fra november 2011 til slutningen af februar 2012, har jeg læst med læsegruppen på Den blå café. Caféen besøges af mange forskellige mennesker, der alle har det til fælles, at hverdagene kan blive vanskelige at overskue og håndtere bl.a. på grund af angst, depression og lignende symptomer. Hver gang er jeg mødt op til det fælles kaffebord, som alle læsetimerne er indledt med, med en vis spænding. Hvor mange kommer der i dag? Hvordan vil de tage mod den valgte historie? Bliver det en god oplevelse for os alle osv.?\nMetoden er altid den samme. Rummet indrettes med blomster samt et pænt antal fyrfadslys – til at give den rette stemning. Historien er kopieret til alle, så alle kan læse med, hvis de ønsker det. Fortællingen er gennemsnitligt på 10 sider.\nHistorien læses højt i et roligt tempo. Af hensyn til den ofte svigtende koncentration gør vi et ophold for ca. hver halve side og taler om, dels hvad vi lige har læst – og dels den deraf følgende association – som ofte giver anledning til at bringe forhold til debat, som fylder meget i tankerne hos de enkelte deltagere lige nu.\nStemningen har været god, tillidsfuld, og åben. Ikke fordi vi udelukkende har drøftet positive emner; tværtimod – flere har undervejs givet luft for mange af deres følelser – både positive og negative. Det har langt fra altid været historiens indhold, der har haft fokus, men derimod har den været igangsætter af en debat. Ofte har jeg oplevet, at det har virket forløsende, og læsegruppemedlemmerne har vist en glæde over at blive lyttet til.\nAlt er acceptabelt: lige fra at man melder ud, at der er så meget kaos i ens hoved, at man blot deltager for hyggens skyld, men ikke kan bidrage med noget – til at man slapper så meget af, at man falder i søvn, eller at man kun kan deltage, hvis man holder en mobiltelefon i hånden.\nAt opleve at andre bekræfter, at de kan føle på samme måde som en selv, giver en god fornemmelse af ikke at være den eneste i verden med lige dette problem. Læsestunden varer en times tid, og vi giver os altid god tid, så alle kan komme til orde, og alle føler, at de bliver taget alvorligt.\nUd over at læsegruppens deltagere har givet udtryk for, at de – ofte mod forventning – har fået en god læseoplevelse, så har der samtidig hersket en stemning af tilfredshed med, at de i løbet af læsestunden oplever forhold, de kan håndtere. Modsat så mange andre ting i deres tilværelse, som de er nødt til at give op overfor. – Ingen tvivl om, at læsetimerne har givet en oase midt i deres til tider kaotiske liv.


Kildeparken er del af et nyt område i Aalborg med\nGod nyhed til ny bydel: Grøn Arena på vej i forvandlet Aalborg-område\nSkrevet den 22. november 2018 kl 19:51 Af Christine Luca Hornemann\nAalborg Øst er i disse år inde i en byfornyelsesproces med både nybyggerier og aktiviteter for byens borgere.\nNu er endnu en nyhed på vej, som kan glæde borgerne i bydelen.\nRealdania og Lokale- og Anlægsfonden har netop besluttet at bevillige Himmerland Boligforenings projekt “Den grønne arena i Kildeparken, Aalborg Øst – til fremme af fysisk, social og mental sundhed” op til 200.000 kroner fra puljen “Fælles Rum”.\nKildeparken bliver et grønt byrum\nProjektet “Fælles Rum” fokus er på at skabe gode initiativer til mødesteder og fritidsfaciliteter, der kan skabe større sammenhængskraft og social balance i, eller omkring, udsatte boligområder eller områder, der er i risiko for at blive det.\n”Visionen er at skabe et grønt byrum centralt i Kildeparken (det nye Kildeparken i Aalborg Øst,red.) med faciliteter både i bygninger og i det fri, som kan tiltrække alle aldersgrupper om aktiviteter, der kan fremme beboernes fysiske, sociale og mentale sundhed.\nDet er hensigten, at bygninger og landskab skal udformes som fleksible rammer for skiftende og midlertidige aktiviteter som leg, spil, motion, gåture, hygge, events og meget mere. ”Den grønne arena” skal have appel til brugerne både sommer og vinter, i dag- og aftentimerne og til hverdag og i weekenden,” fortæller Ole Nielsen, der er direktør for Himmerland Boligforening i en pressemeddelelse.\nHan ser et betydeligt potentiale i projektet, da det er blandt kun 11 forslag, der af Realdania og Lokale- og Anlægsfonden er blevet udvalgt til at modtage udviklingsstøtte:\n”I løbet af det kommende år får vi og de 10 øvrige projekter rundt om i landet mulighed for at søge om støtte til realiseringen og det er Realdania forventning, at mellem tre og syv projekter vil blive udvalgt i denne del af ”Fælles Rum”-puljen.\nDe vil hver især få fem-syv millioner kroner til arbejdet – og det er selvfølgelig det mål, vi sigter efter.”\nI den indledende fase, som Lokale- og Anlægsfonden og Realdania har bevilget midler til, handler det om at udvikle et design for bygninger, overdækninger og uderum, som giver de mest fleksible rammer for udfoldelse og aktivitet.\nEksempelvis er tanken, at der i bygningerne, som Himmerland Boligforening forestiller sig opført som ”kolde haller”, etableres gulvbelægninger af forskellige karakter, hårdhed og robusthed, der giver færrest mulige begrænsninger for brugen af dem.\nEt savnet mødested\nProjektet er udviklet i samarbejde med Aalborg Kommunes Sundheds- og Kulturforvaltning.\nKulturrådmand Mads Duedahl ser også et stort potentiale for “Den grønne Arena”, og et godt sammenspil mellem den, Trekanten og Astrupstien.\n“Det er et super spændende projekt. Området med Den grønne arena, Trekanten og Astrupstien bliver et kultur-smeltedigel hvor kultur og fritidsaktiviteter mødes.\nJeg er glad for at man kommer videre med projektet, og har modtaget støtte fra flere fonde,” fortæller rådmand Mads Duedahl til MigogAalborg.\nDenne grønne arena bliver til en multifunktion-arena, men hvad den helt præcis skal benyttes til er endnu ikke slået fast.\n“Den grønne arena kommer til at ligge et godt sted, og bliver til gavn for hele bydelen. Hvilke aktiviteter arenaen skal rumme er endnu ikke besluttet, men den bliver oplagt til blive benyttet sport, fællesskab og bevægelse.\nDet bliver en multifunktion-arena, som bliver et godt mødested for borgerne i Aalborg Øst. Sådan et mødested har været savnet,” slutter Mads Duedahl.\nDen primære målgruppe for ”Den grønne arena” er cirka 4.000 almene- og 1.000 private boliger i Kildeparken med omkring 12.000 beboere. De findes ikke mindst i Himmerland Boligforenings afdelinger på Blåkildevej, Fyrkildevej og Ravnkildevej.


Studielivet på VID Erhvervsuddannelser – Viden Djurs\nForside VID Erhvervsuddannelser Studielivet på VID Erhvervsuddannelser\nSkolen er mere end fed undervisning...\nViden Djurs har et traditionsrigt studiemiljø med mange tilbagevendende kulturelle og festlige begivenheder og events, som går under betegnelse Svederen.\nI løbet af skoleåret arrangeres en række arrangementer i form af foredrag, kaffemøder, gallafest for nuværende og gamle elever, fester, fredagscaféer, politiske valgmøder, juletræspyntning og meget mere. Hvert år kommer nye traditioner til.\nElevrådene på Viden Djurs er de studerendes officielle repræsentation og varetager dine interesser overfor skolens bestyrelse, ledere og lærere.Som elevrådsmedlem har du mulighed for at øve indflydelse på mange af de beslutninger, der tages i skolens dagligdag.\nPå Viden Djurs har vi 3 elevråd, et på N.P. Josiassensvej og et på Århusvej, begge i Grenaa og et på Skrejrupvej i Rønde.\nHver klasse vælger ved skoleårets start en eller flere repræsentanter til elevrådet. Derudover vælger eleverne en repræsentant til skolens miljøudvalg og har mulighed for at udpege en repræsentant til skolens sikkerhedsudvalg.\nDet er fedt at gå i skole og følge undervisningen på vores ungdomsuddannelser, men alt det fede stopper ikke her. På Viden Djurs er der igennem en lang række tilbud mulighed for at få endnu mere ud af vores store fællesskab.\nDet hele foregår i din fritid\nDen mest seriøse del handler om studier og mulighederne for at øge dine kompetencer. Efter skoletid kan du gå i værkstederne på Århusvej og bruge de faciliteter til netop dit projekt. Lektier laver du bedst i en af studiecafeerne på Viden Djurs. Mangler du lige et enkelt fag eller to for at komme ind på drømmeuddannelsen, har vi også tilbud om at følge sådan nogle en eftermiddag om ugen.\nVi går rigtig meget op i sport her på stedet. Faktisk så meget, at vi har vores egen idrætsforening, nemlig Viden Djurs Sport. VIDS, som idrætsforeningen også bliver kaldt, arrangerer fodbold- og håndboldsturneringer, aktivitetsdage, løb, zumba, svømning og parkour. Derudover har du adgang svømmehallen og Fit & Sund med klækkelig rabat.\nFest og ballade skal der også være plads til, og vi har masser af det. Fællesfester, gallafester og fredagscafeer er spredt med løs hånd over skoleåret, så du får mulighed for at hygge dig med dine kammerater over en gang dart og en øl eller på dansegulvet.\nSkolen slutter altså ikke med sidste lektion. Ikke på Viden Djurs.\nPå Viden Djurs lægger vi vægt på social trivsel. Derfor tilbringer vi gerne mange timer sammen også uden for klasseværelset.\nAlle arrangementer vil blive postet på Facebook eller blive annonceret på infoskærmene.\nSå gør dig selv og dine kammerater en tjeneste, og følg med i skolens sociale liv. Det bliver en bedre og sjovere fest, hvis du er med.\nFlere gange om året holder vi fester. Det kan være en intro-, en gallafest eller en temafest.\nHygge med kammeraterne inden weekenden.\nHar du brug for hjælp til dit studie har vi et godt tilbud til dig ”Åbne værksteder torsdag aften”.\nHver torsdag aften er der åbne værksteder i i auto- og i smedeværkstedet. Her vil du altid kunne for at få hjælp til dine lektier- Du skal bare møde op og være med.\nViden Djurs Sport\nI idrætsforeningen Viden Djurs Sport (VIDS) kan du dyrke sport på dine præmisser. Henover skoleåret vil der blive sat et bredt spekter af både traditionelle og utraditionelle sportsaktiviteter i gang, der afspejler dine interesser og behov.\nVIDS er udsprunget af elevrådene på Viden Djurs. Alle studerende på Viden Djurs kan tilmelde sig VIDS. Alle medlemmer skal betale kontingent.\nMeld dig ind for KUN 200 kr. for hele skoleåret, og få mulighed for at få/deltage i:\nrabat til Pure Fitness, Ydesvej 2, 8500 Grenaa\nTilmeld dig her …\nKontakt koordinator Lone Petersen, hvis du har spørgsmål til Viden Djurs Sport.\nSom medlem af Viden Djurs Sport kan du komme i svømmehallen i Grenaa.\nVi har holdsvømning mandag aften fra 21:00 – 22:00 og onsdag aften fra 21:00 – 22:00.\nBilletten til holdsvømning (sæsonbillet) kan bestilles sammen med tilmeldingen til Viden Djurs Sport eller du kan bestille den senere på året.\nSom medlem af Viden Djurs Sport kan du få rabat hos Pure Fitness. Med et månedskort kan du få fri adgang til alle aktiviteter og du kan få professionel og personlig træning og programlægning. En instruktør vil ind imellem tjekke op på dig.\nSted: Pure Fitness, Ydesvej 2 (ved siden af Campus Djursland, svømmehallen og idrætscenteret).\nfor et sundt studie miljø, hvor der både er plads til den seriøst undervisning men også rum for sjov og anderledes aktiviteter på tværs af årgange og uddannelser.


Pas og visumregler for Vietnam - bestil din rejse hos FDM travel\nHer finder du de gældende pas- og visumregler for danske statsborgere, der skal rejse til Vietnam.\nVietnam er visumfrit for danske statsborgere ved ophold af højst 15 dages varighed.\nFor ophold op til 15 dage gælder følgende regler:\nPasset skal være gyldigt i op til 6 måneder fra indrejsedato.\nGyldig returbillet eller anden dokumentation for udrejse inden for de 15 dage fra indrejsedatoen skal kunne forevises.\nDer skal være gået minimum 30 dage siden udrejsen fra et eventuelt tidligere visumfrit ophold.\nFor ophold udover 15 dage er der visumpligt for danske statsborgere\nVisum skal søges ved den vietnamesiske ambassade i Danmark. Passet skal være gyldigt 90 dage fra indrejsedato.\nFor alle ophold i Vietnam gælder følgende:\nDanske forlængede pas anerkendes ved indrejse.\nDa reglerne kan ændre sig med kort varsel, anbefales det, at der altid søges oplysning om gældende pas- og visumregler\nved landets ambassade.\nTlf. 39 18 39 32


Cremet parfait vaniljeis – God vanilje\nCremet parfait vaniljeis\nPosted on april 3, 2017 juli 31, 2018 by godvanilje\nMan kan sagtens lave en super god hjemmelavet is selvom man ikke ejer en ismaskine. Vi elsker denne parfait, som er enkel og hurtig at røre sammen. Den smager rigtig hjemmelavet – lækker cremet og med en skøn aromatisk vaniljesmag. Lav den med bourbonvanilje for at få en klassisk dejlig vaniljesmag. Eller lav den med Tahiti vanilje for at understrege den cremede fornemmelse og give den en eksklusiv smag med noter af karamel – nærmest som en flødekaramel der smelter på tungen, uhmmmm. Det er svært at finde en fabriks fremstillet vaniljeis, der kan måle sig med dén smag.\nTil 1,5 liter vaniljeis\n2 stk. Bourbon vaniljestang eller f.eks. 1 stk. Grand Cru Raiatea vaniljestang\nFlæk vaniljestangen/stængerne og skrab forsigtigt kornene fri. Undgå at få for mange trævler fra bælgen med; vi bruger gerne en ske i stedet for en kniv. Mos kornene ud i en spsk. af sukkeret og pisk det sammen med det resterende sukker og æggeblommerne i 10 minutter ved højeste hastighed, indtil den er let og “fluffy”. Og ja, den skal piskes i hele 10 minutter! Den lethed æggemassen får, betyder meget for isens cremede konsistens i sidste ende, og desuden modvirker det, at isen krystalliserer ved indfrysning.\nPisk herefter fløden til en let skum, og her skal ‘let’ også tages bogstaveligt – er fløden pisket for stiv, bliver den grynet og den bliver svær at blande sammen med æggemassen.\nBland nu de to elementer, æggemasse og flødeskum, sammen og hæld hele herligheden i en form.\nFrys isen i mindst 6 timer. Det er ikke nødvendigt at røre i isen under indfrysningen.\nPosted in Bourbonvanilje, Desserter, Tahitivanilje\n← “Vanilje-æg” med karamel hjerte


Olsvig: Kielsens mangel på dømmekraft | Sermitsiaq.AG\nIA’s partiformand Sara Olsvig tager til genmæle mod Kim Kielsen, der er skuffet over oppositionens mistillidsvotum i sagen om misbrug af et benzinkort, som betød, at Doris J. Jensen onsdag trak sig som naalakkersuisoq.\nSara Olsvig: - Manglen på dømmekraft og på respekt for befolkningens tillid, er medvirkende til, at vi i Inuit Ataqatigiit ikke har ønsket at gå i koalition med Siumut Leiff Josefsen\nTorsdag, 18. oktober 2018 - 09:36\n- At Formanden for Naalakkersuisut Kim Kielsen udtaler, at han er skuffet over oppositionen viser netop den mangel på dømmekraft som efterhånden kendetegner Kim Kielsen som leder. Kim Kielsen burde være mest skuffet over, at der endnu engang er en politiker som ikke kan kende forskel på sin egen pung og landskassen, skriver Sara Olsvig i en pressemeddelelse.\nSara Olsvig fastslår, at der på intet tidspunkt har været tvivl om, at misbruget af Doris J. Jensens benzinkort har været uden for det normale.\nLÆS OGSÅ: Kielsen: Jeg er skuffet over oppositionen\n- Det er ikke os i Inuit Ataqatigiit som har valgt at trække sagen i langdrag, eller har valgt at give det daværende Naalakkersuisut en ufuldstændig og fortroligtstemplet orientering, som ingen af os kunne gå videre med offentligt. Det var Kim Kielsens beslutning, ligesom det var Kim Kielsens beslutning ad to omgange at udpege Doris J. Jensen som Naalakkersuisoq, vel vidende at sagen, som naturligvis vil blive påtalt af Inatsisartuts Revisionsudvalg senest i forbindelse med behandlingen af Landskassens Regnskab for 2017, kunne koste hende posten, skriver Sara Olsvig.\nDetaljer holdt tilbage\nPartiformanden for IA mener, at oppositionen har gjort sit arbejde og reageret på det paragraf 37 svar samt Deloitte-rapporten, der blev offentliggjort i forbindelse med sagen.\nLÆS OGSÅ: Doris: Jeg fortryder intet\n- De detaljer som Deloittes rapport indeholder er ikke detaljer som det daværende Naalakkersuisut blev oplyst om. Vi har haft en fornemmelse af, at sagen kunne pege i den retning, men Revisionsudvalget har arbejdet under skærpet fortrolighed, oplyser Sara Olsvig, der fastslår, at det er Deloitte-rapportens indhold, der fik partiet til at erklære mistillid til Doris J. Jensen som naalakkersuisoq.\nDømmekraft og respekt\n- En vurdering som Kim Kielsen kunne have gjort sig allerede tilbage i 2017. Manglen på dømmekraft og på respekt for befolkningens tillid, er medvirkende til, at vi i Inuit Ataqatigiit ikke har ønsket at gå i koalition med Siumut, understreger Sara Olsvig.\n- I stedet for at være skuffet over oppositionen, burde skuffelsen være over egne valg.\nNu skal de samfundsmæssigt tungeste sagsområder i Naalakkersuisut endnu engang gennem rokademøllen, og endnu engang skal befolkningen og samfundet betale for det, fastslår Sara Olsvig og kommer med følgende bemærkning:\n- Det er bare ikke godt nok.\nLæs mere om benzinkort-sagen: Få overblik over hele sagen


Ultimativ budget! Skønhedsprodukter til under 50kr - Chelle blog\nMichelle Rønn Dyrmose Kristensen\t maj 5, 2017 Home\nUltimativ budget! Skønhedsprodukter til under 50kr\nNå, men nu er jeg efterhånden ved at være bagud med alle mine planer. Jeg har altid lange lister hængende, med alle de ting jeg skal nå. Nu fik jeg heldigvis afkrydset en stor en af dem igår, da jeg fik en praktikplads! Uhhh! Så jeg fejrede det ved, at se film igår i stedet for at gøre rent haha. Men jeg kommer nok til at skrive et mere uddybende indlæg om det en af de næste dage. For det her indlæg skal egentlig handle om noget hel andet.\nNemlig skønhedspordukter på budget! Og jeg mener virkelig det billigste af det billigste, man kan finde! Jeg er meget nærig så alle tingene er valgt ud fra Michelles Nærigsheds Standarder, og jeg er sikker på, at der er nogle derude, der er lige så nærige, som mig som muligvis vil værdsætte mine tips.\nMen når prisen har første prioritet, er der som regel ofte nogle ting, man bliver nød til at gå på kompromis med. Både ting som design og chancen for at der kan være nogle kemikalier, selvom det er der ofte alligevel. Men følelsen af luksus må udeblive når prisen er det vigtigste. De produkter jeg har fundet, er fra mærket Cien fra Lidl fordi de er billig billig! Jeg havde egentlig også tænkt mig, at anbefale en make-up fjerner fra Normal, men den fik jeg ondt i øjnene af at bruge..så ja man kan sku nogle gange være uheldig, når man sættet prisen først. Og nogle gange er man rigtig heldig, at finde nogle produkter som bare fungere rigtig godt.\nDen første ting jeg vil anbefale er, skraberen fra Cien til en pris på ca. 35 kr. Det er en ganske udmærket skraber, som har holdt indtil videre over en måned. Der følger et lille etui med til, som er omkring hovedet på den. Det er skide smart for at sige det ligeud. Når man er på farten, er det super nemt, at have den med.\nMake-up fjerneren koster ca. 19 kr Lidl, hvilket er meget billigt, når man tænker, der er 200ml i. Plus den har en virkelig smart pumpe, så når man tager låget af, skal man bare trykke ned på den, med sin vatrondel, Jeg synes faktisk, at det er ret smart. En ganske udmærket make-up fjerner, som jeg har brugt lidt over et år nu.\nOg så den sidste, nemlig mascaraen, jeg ved ikke om de stadig forhandler den, da de en gang imellem laver nye makeup kollektioner, men i hvert fald, var jeg ret imponeret. Jeg havde ikke regnet med, at den var særlig god, men jeg fik fine lange vipper uden klumper, og til en pris til 25kr så er det jo billig billig. Generelt hold øje med deres makeup kollektioner, de er super fine og super billige!\nDet var lidt af Michelles ultimative skønheds tips, håber i synes om indlægget!\nbudget, Cien, lidl, skønhedsprodukter\nForrige indlæg Fine sommer flæser fra Trendday\nNæste indlæg Så fik jeg endelig en praktikplads!


Sære sager Arkiv - Fyrsten og Fruen\nKategori: Sære sager\nJeg er i gang med samme bevægelse som stort set resten af blogland. Den der med at sortere ud, rydde op i mit rod og skille mig af med ting, som sagtens kan undværes. Den begyndte egentlig engang mellem jul og nytår som følge af, at jeg tømte det rum, som på sigt skal renoveres og blive Jaspers værelse. Det er – igen – et større projekt, fordi vi ikke bare taler om en klat maling hist og her, men at både vægge og gulv skal væk. Det kommer ikke til at ske i nærmeste fremtid, men nu er de indledende øvelser i hvert fald overstået. Og det betyder altså, at en større oprydningslavine er begyndt at rulle.\nJeg kommer aldrig til at blive minimalistisk. Jeg kommer aldrig 100% til at skille af mig af med ting, som ikke udgør en funktion i min hverdag. Til det er jeg simpelthen for sentimental. Eksempelvis stødte jeg under oprydningen på min mormors gamle blok. Den, hvor hun har noteret scoren, når hun spillede yatzy og 10.000 med mig og min søster, og hvor jeg undervejs har skrevet små noter til hende – “Min mormor er bare dejlig!” og den slags. Sådan én kan jeg ikke smide ud. I hvert fald ikke endnu. Eller den seddel, hvor Jess skrev sin adresse og telefonnummer, da vi lige havde mødt hinanden. Den får også lov til at blive.\nTil gengæld er der røget 1000 knapper, som jeg aldrig vil få brugt og 100 dvd-film, som jeg aldrig vil få set. Og det er kun for at nævne et par af de ting, som pt står og venter på at blive deporteret til nærmeste genbrugsbutik sammen med poser fulde af tøj, tørklæder, legetøj mm.\nDet handler ikke bare om at skabe plads og komme til bunds i skufferne. Det handler ikke om de ting, som jeg smider ud – det handler om de ting, som jeg beholder. Om at få de udvalgte ting, dem der har betydning, til at stå frem. Og de gør de ikke, når de er begravet i gamle knapper og dvd’er. Vi havde forresten to Grease-film. Nok er det en klassiker, men alligevel.\nMen jeg kan godt li’ det. Og jeg kan godt li’ min muligvis (højst sandsynligt….) fuldstændigt fjollede tanke om, at det her ikke er et oprydnings- og udsmidningsprojekt, men et kærlighedsprojekt. Hvor de ting, som må lade livet, gør det, for at de andre kan få plads og fokus. For en sentimental samler som mig gør dét det meget nemmere.\nJeg blev konfirmeret i Maribo Domkirke i en lang, hvid kjole. Bomuld og lige ret op og ned. Det havde taget en evighed at finde en, som jeg var tilfreds med, for jeg ville ikke ha’ en ‘rigtig’ konfirmationskjole. Den måtte ikke skinne og blonder eller sløjfer var absolut no-go. Jeg havde sorte sandaler på. Sådan nogen stik-i nogen med to remme. Og sorte tånegle. Og et sugemærke på underlæben, som min kæreste, Lasse, havde stået for. Han kom også i kirken, men skulle ikke konfirmeres. Han gik i 9. Det var første gang, han mødte mine forældre. Han havde orange hanekam og grønt jakkesæt på, og jeg synes, han var det lækreste i verden. Særligt når han spillede bas i sit band. Pooper Scooper, hed de. Bæskubber.\nFesten blev holdt derhjemme i vores lade. Min mor var højgravid med min lillebror. Og jeg drak vin og følte mig voksen. Og da festen lakkede mod ende, tog jeg med vennerne og bæskubber-bassisten på Dølle og tog hul på min børneopsparing ved at købe en hel kasse Kleine Feiglings.\n14 år gammel og netop indtrådt i de voksnes rækker. Ja ja, det var i hvert fald, hvad jeg selv tænkte, mens jeg stavrede rundt med min kasse sukker under armen og følte mig uovervindelig. Jeg vidste ikke en skid, og hvor er det godt, at jeg ikke vidste det. At jeg fik lov at føle mig voksen og ansvarlig.\nOm jeg troede på Gud? Det gjorde jeg dengang. Tror jeg. Det var ikke en konfirmation for konfirmationens skyld, men et valg. Jeg tror, at jeg troede. Selvom mine tånegle var sorte, mine vægge prydet med Nirvana-plakater og min underlæbe hævet og blå. Ikke den typiske konfirmand. Men dagen var vigtig, husker jeg. Ikke pga gaverne eller ceremonien, men delen med at træde ind i de voksnes rækker. Den del var vigtig! Og måske Gud også var det.\nI dag ser jeg billeder af konfirmander i hvert andet opslag på facebook. Og de er så små og meget langt fra voksne. Set med mine øjne. I deres egne er de med garanti ligeså voksne, som jeg selv følte mig dengang. Og hvor er det vigtigt! Det der med at få lov at føle, at man er noget. Ikke bare søn eller datter eller klassekammerat. Men noget i kraft af sig selv. Noget næsten voksent. Også selvom det ikke passer. Det finder de alligevel først ud af, når de er rigtigt voksne og erkender, at man faktisk aldrig 100% får styr på verden og sig selv. Og at kunsten så er at kunne navigere i det. Det skal de ikke forholde sig til i dag. Der skal de bare være næsten-voksne og ansvarlige med stort U. Og føle sig smukke og uovervindelige i tøj, de selv har valgt til deres særlige dag. Om neglene så er sorte eller ej.\nJeg savner sjældent at være teenager. Det var mest af alt møg forvirrende. Men lige den dag og den følelse kan jeg godt savne. Hvor den blå underlæbe ikke spillede en rolle. For jeg var næsten voksen. Med en kasse Kleiner Feiglings under den ene arm og fremtiden under den anden. Verden ku’ bare komme an!\nNu havde det være tjekket, hvis jeg havde et billede af konfirmand-Elisabeth. Men voksenheden har svigtet mig på det punkt. Måske jeg når at blive tjekket, inden jeg runder de 50. Jeg satser ikke på det. Til gengæld har min mor lovet mig at lede efter fotodokumentation. Pt ved hun ikke lige, hvor det kan findes. Æbler og stammer, I ved;)\nUdgivet den april 13, 2017\nDet er ligesom at køre på cykel….\nJeg har i dag kørt bil for første gang siden natten mellem d. 2. og 3. august 2013. Og ja, jeg kender den præcise dato, for det var den nat min søster ringede og sagde, at vandet var gået, og jeg satte mig bag rattet og fragtede mig og Fyrsten til Falster for at blive forældre.\nJeg KAN godt køre bil, når det virkelig gælder. Jeg er bare helst fri. Og det er pisse mærkeligt og åndssvagt, for i de første år, hvor jeg havde kørekort, kørte jeg ofte bil. Og da jeg startede job i Kbh, kørte jeg minibus med seks-syv højtråbende unger bag i. Men af en eller grund begyndte jeg at få det dårligt med det. Jeg fik nærmest angstanfald, når jeg satte mig bag rattet ved tanken om, hvor jeg skulle parkere, og om jeg kunne få bilen ud igen osv. Og særligt fodgængere og cyklister kunne hyle mig helt ud af den, for de er jo fuldstændigt utilregnelige! Og så stoppede jeg med at køre bil. Nærmest fra den ene dag til den anden.\nMen i dag var vi til påskefrokost i Nakskov. Og jeg havde sagt til Fyrsten, at han sagtens ku’ drikke et par øl. Så ku’ vi bare tage toget til Maribo, hvor vi skulle overnatte og hente bilen i morgen. Det var en god plan. Indtil klokken blev over ungernes sengetid, og det gik op for mig, at vi er på Lolland. Og det er helligdag. Hvilket vil sige at togene kun kører én gang i timen. Så var den plan ikke så god længere. Og selvom det at køre bil kan virke skræmmende, så blev jeg mere nervøs ved tanken om at skulle have to overtrætte børn og en gammel hund – altså, Cash – ikke Fyrsten;) – med toget klokken alt for sent. Så jeg foreslog stille, at jeg måske ku’ køre bilen. Den idé var Fyrsten med på! “Du kan godt!”, sagde han. “Det er ligesom at køre på cykel.” Det vil jeg så godt afsløre, at det ikke er. Det er overhovedet ikke ligesom at køre på cykel. Det er ligesom at køre bil. MEN jeg gjorde det sgu:) Helt uden panikanfald eller snerten af sved på panden. Jeg satte mig bare bag rattet og kørte. Som det mest naturlige i verden. Okay, jeg skulle lige dobbelttjekke med Fyrsten, hvad der nu sad hvor, men derefter gik det rimelig glat. Og ifølge Fyrsten og Ane, så gjorde jeg det godt. “Se, Jasper! Det er mor, der styrer bilen!!!!” Jeg er helt stolt af mig selv! Og jeg forstår godt, hvis det ikke giver mening for habile bilister. Men for mig er det altså pisse stort! Ikke så meget det at have kørt, men det at jeg overkom min noget irrationelle angst og faktisk havde en rigtig god oplevelse med det.\nJeg er sej, sgu! Det var bare lige dét, jeg ville sige:)\nUdgivet den marts 16, 2017\nTing, jeg VIRKELIG savner fra 90’erne!\nEgentlig tænkte jeg, at denne liste skulle have 10 punkter ligesom listen over “Ting, jeg IKKE savner fra 90’erne”. Men det blev lidt svært at begrænse, for der er faktisk en del ting, som jeg VIRKELIG savner fra 90’erne:)\nOg ja, den kan man stadig se. Men nej, det er slet ikke det samme som i 90’erne, hvor man bare var ét med karaktererne. Jeg ringede til min fars kone, da Dylan kørte ud over skrænten, og jeg tror faktisk vi græd lidt begge to. “Alletiders barnepige/Nanny Fine” savner jeg også. Kæft, hvor jeg heppede på, at Mr. Sheffield skulle opdage, hvor lækker hun var!\nDet kan godt være, at den ikke kunne en skid andet end at ringe, sms’e og spille Snake. Men den holdt jo strøm i flere år! Dét savner jeg!\nJeg havde en hel skuffe fuld af benvarmere. De blev trukket helt op over min langskaftede Doc Martens, og jeg følte mig hippere end hip! Man var både moderigtig OG holdt varmen:) Min veninde, Laura, havde dem på til sin konfirmation – lang, hvid satinkjole og kæmpestore, brune benvarmere;) Jeg syntes, hun var det sejeste!\nMin murstensgameboy, som min søsters kæreste vandt, da han var med sin klasse i “Lykkehjulet”. Jeg spillede Super Mario til mine tommelfingre var hudløse! Nu jeg tænker over det, savner jeg også “Lykkehjulet”….\nFor to kroners lykke i form af en sodavandsis med chokolade på toppen. Hvor bliver underskriftindsamlingen af??\nAlle havde mega fede farverige armbåndsure. Ikke sådan nogen, som kan ringe op eller vise vejrudsigten. Tilgengæld havde de visere formet som Fedtmules arme og var selvlysende. Mit eget havde sådan et Anders And-hoved som flap, der kunne løftes, så man ku’ se klokken. Dét var cool!\nBreve sendt i farverige kuverter og med blomster og hjerter i margin. Nøj, hvor har jeg tømt mit hjerte for teenagekvaler til mange ukendte pennevenner! Verdens billigste terapiform. Altså dengang. Med portopriserne i dag er snakken en anden.\nMænd med langt hår!\nDe kunne virkelig noget, de der langhårede mænd. Jeg begiver mig ikke ud i en længere forklaring – den kan I finde her.\nFondue og raclette!\nEj, det savner jeg faktisk ikke sådan rigtigt, for vi genser hinanden på jævnlig basis. Nippemad går bare aldrig af mode. Slet ikke det, som skal dyppes i friture og druknes i ost:)\nLeo som han var i “Romeo og Julie”. Kun dén Leo! Ingen anden kommer op på siden af ham. Ikke engang Titanic-Leo.\n“Et hjerte til Maria” og “Min ven Thomas” – godt nok er de begge skrevet i slut 80’erne, men de blev på mange måder helt afgørende for mine tidlige teenageår. Aldrig har jeg følt og lidt så meget, som med karaktererne i de bøger. Jeg VAR jo Maria!\n“Kabalemysteriet”, som er fra 1990, tager førstepladsen som værende den bog, jeg har læst flest gange. Omslaget er slidt og afbleget, men ordene er ligeså fantastiske, som da jeg læste dem første gang i 8. klasse.\nDet havde altså sin charme, at man ikke bare stod til rådighed 24/7. Jeg elsker (sådan virkelig!) min smartphone, men hvor er det også helt vildt skræmmende, hvor hurtigt man bare er blevet vænnet til altid at være kontaktbar og altid kunne få fat i alle andre. Hvis min søster er mere end 3 timer om at svare på en sms, er det jo lige før jeg ringer til min mor for at høre, om hun har talt med hende. Og så er der hele “Hej, det er Ditte, må jeg tale med Elisabeth?”-delen. Glæden når telefonen ringede, og man fandt ud af, at det var til en selv! Den del blev naturligvis til stor pinlighed, da man begyndte at få kærester, som jo altså også skulle igennem et par led for at skabe forbindelse.\n“Paranoid & Sunburnt” og “Stoosh” er mine teenageårs soundtrack. Og jeg får stadig gåsehud, når jeg hører “Weak” eller “Hedonism” i dag. Jeg hørte dem live på Roskilde ’99, og det var ligesom bare topmålet af mit hidtige liv;)\n(Du kan forresten læse lidt mere her, om den musik, der prægede min ungdom:))\nUdgivet den marts 15, 2017\nTing, jeg IKKE savner fra 90’erne!\nDet er jo ikke som om, nogen af os kørte på motorcykel, vel?? Så hvorfor dælen have det stående hele vejen ned ad benet? Og så var de altså bare grimme (undskyld, Sidsel, men det var de!).\nDer der to totter fra pandehåret, som skulle hives ud af hestehalen (sat op med en kobolthår scruncie, naturligvis!) for at hænge og dingle ned langs ansigtet. Det var ikke nemt at få til at fungere med en hvirvel, kan jeg hilse og sige! Eller det crepet hår, som mest af alt fik mig til at ligne en druknet puddel.\nAnkelskade waiting to happen. De var hverken pæne eller komfortable og alligevel var de hjørnestenen i enhver teenagepiges garderobe. Og jeg kan så på vegne af min Vejlø-veninde, Freja, at man vælger man at have buffalos på ved bålet i ølejren, så skal man lige huske at holde behørig afstand;9 Sådan en sål smelter ret hurtigt.\nBolsjet i muslingeskallen!\nI ved, det der slik, som var et bolsje og så alligevel ikke. For det var også sådan lidt blødt i det, hvilket var medvirkende til, at det var helt umuligt at slikke ud ad muslingeskallen uden at ligne en komplet idiot imens. Push Pop og den der bolsje-fingerring var også noget djævelsk fedtet stads!\nKleiner Feiglings og solbærvodka!\nSukker på flaske. Jeg ved ikke, hvornår det smagte værst. Når det var på vej ned eller op igen. Jeg er ret sikker på, at jeg brugte 10% af min børneopsparing på Kleiner Feiglings på Dølle. Bittert!\nJeg havde en pink, oppustelig stol, som fyldte hele mit værelse. Den var mega dårlig at sidde i, hvilket egentlig var ligegyldigt, for jeg turde alligevel ikke sidde i den af frygt for at punktere den. Så den stod ligesom bare der og skinnede omgang med mine Courtney Love-plakater og stjal al pladsen på mit 5 kvm teenageværelse.\nNej, jeg var ikke del af et elite cykelhold. Jeg cyklede til og fra skole. Og jeg græd som pisket, da min mor købte mig en cykel med almindeligt styr. Helt ærligt, 13-årige Elisabeth – tør øjnene. Det var jo hverken pænt eller behageligt!\nHvorfor? Bare hvorfor??! Det er ikke et tørklæde, det er ikke en trøje. Det er en snor med fjer, helst i neonfarver, som ikke tjener noget andet formål end at få en til at ligne i værste fald en kylling eller i bedste fald en Spice Girl. Ej, jeg tror måske at begge ting er i værste fald!\nSolbriller med gult glas!\nTænk de her (reklamelink) bare med sort stel a la Casper Christensen i ‘Husk lige tandbørsten’. Nu bliver jeg faktisk i tvivl om, om det overhovedet var solbriller eller bare almindelig briller uden styrke. Alle i Maribo havde dem! Og verden så syg ud set gennem de glas. Jeg tror nu heller ikke, at vi, der havde dem på, så helt raske ud;)\nVi skulle sidde i toget i under to timer, når vi skulle besøge Lauras far. Men det var absolut nødvendigt, at vi kunne ryge vores ‘smug-smøger’ hele vejen derind. Det var jo ikke sådan, at han kunne lugte det på os, når vi nåede frem, vel?? Selv dem der sad tre vogne væk fra rygerkupéen stank af røg!\nLæs med i morgen – for der er faktisk også ting fra 90’erne, som jeg virkelig savner:)\nUdgivet den februar 23, 2017\n– Havde jeg den hyggeligste aften længe i lørdags, hvor jeg var ude med mine veninder! De 400 g. cuvette spillede helt sikkert en vigtig rolle, men selskabet slog kødet med flere længder, hvilket ikke siger så lidt (for ja ja kødet var godt, men læste I det? 400 g.?!!). Hold kæft, hvor er jeg heldig at være udstyret med en flok veninder, som ikke bare er søde og smukke, men også mega interessante og intelligente. Vi smalltalker stort set aldrig, og selv en samtale om bikinivoksning ender med en samfundsanalyse. Det er jeg ret vild med!\n– spillede vi et selvopfundet spil, ‘Veninde-bingo’. Hver deltager havde skrevet fem statements om sig selv, samt et om fødselslaren. Så gjaldt det om at gætte den rigtige person og bluffe for vildt, når ens egne sedler blev trukket. 10 rigtige gav bingo. Det var mega sjovt og gav anledning til nogen gode og underholdende snakke. Hurtig og hyggelig selskabsleg, hvis I lige står og mangler sådan en:)\n– efterlod vi vores sedler på bordet på restauranten. Så ku’ tjenerne få lov at gætte med på, hvem af os, der har fodsvamp, og hvem der godt ku’ ordne Kim Larsen.\n– tog vi på Sams bar, hvor jeg aldrig før har været. Det bliver med garanti ikke sidste gang! Det er jo en tidslomme med verdens grimmeste, orange tapet, og jeg følte mig øjeblikkeligt hjemme:)\n– kom Fyrsten og ungerne hjem den følgende dag kl. 11. MED mad fra Mac D. Jeg er så åndssvagt godt gift:)\n– har jeg opdaget, at vi også har mus i skunken!! Hold nu op??!! Jeg ender med bare at sidde i sofaen som et andet espeløv i frygt for, at de planlægger et større angreb. De to musefælder, vi endte med at anskaffe os, er helt sikkert ikke nok til at berolige mine nerver, så jeg tænker, vi må investere i sådan en her (reklamelink), som nogen af jer anbefalede sidst. Jeg er bare så nervøs for, at de ikke holder, hvad de lover, og rent faktisk påvirker vores kæledyr.\n– er Ane og jeg ikke heeeelt enige om det med de mus. Ane har fx fået ikke mindre end fem ostemadder i dag. Og jeg undrede mig egentlig lidt over, at hun tilsyneladende nærmeste slugte osten. Indtil jeg fandt lidt under lænestolen og på tv-boksen og foran brændeovnen. “Jamen, det er jo til musene, mor!”….\n– havde jeg besøg af en masse søde blogdamer i går, og Christina havde saks med, så hun kunne klippe Jasper. Han er blevet noget så bedårende, men det er også ret vildt hvordan han gik fra ‘baby’ til ‘barn’ på 5 minutter!\n– er Ane seriøst ved at få skoldbøttekuller. For hver dag hjemme bliver stemmen lidt højere, tempoet lidt hurtigere og tålmodigheden lidt kortere. Det er nogen meeeeeegggggeeeeeet lange eftermiddage, og jeg ved sgu ikke helt, hvem det er mest synd for – hende eller mig.\nUdgivet den februar 14, 2017\nUdgivet den januar 31, 2017\nModerskabet er ét langt slap bet!\nJeg har muligvis set for meget ‘How I met your mother’! Nej okay – jeg har med garanti set for meget ‘How I met your mother’;) Men altså, det er også en ret formidabel serie! Og særligt de famøse ‘slap bets’ er afsindigt morsomme. Skræmmende, men morsomme. Lidt ligesom moderskabet – og det er kun én af de ting, som slap bets og moderskabet har til fælles:\n(Til de uindviede: Et slap bet er et væddemål, hvor vinderne modtager den store glæde at måtte tildele taberen med et vist antal lussinger på et ikke nærmere bestemt tidspunkt. Altså kan taberen gå rundt i konstant frygt uvidende om, hvornår næste lussing falder. Det er ondskabsfuldt, det er nervepirrende, det er slap-tacular!)\nGraviditeten. “Man har kvalme i første trimester!“, siger de. Løgnerne. Og så kommer du cyklende der. Glad og tilfreds og godt inde i tredje trimester. Og du priser du lykkelig, for nu er du ligesom så langt fra første trimester, at kvalmen på ingen måde kan indhente dig, ikk? Well…. Slap! Og sådan demonstrerer baby på allertydeligste vis, at du aldrig mere kan vide dig sikker!\nSamsovning. Det er så hyggeligt at ligge der sammen under dynerne. Varmt og rart og trygt. Og mens du ligger i der i mørket og sender en tak ud i universet for at netop du skulle være så heldig at ende der i kærlighedens smørhul, så modtager du et spark lige i nyrerne. Slap! Nej, det er ikke universet, der svarer igen. Ej heller er det jinx eller nemesis. Det er meget værre. Det er moderskabets slap bet!\nAmning. Der er intet smukkere end at amme sit barn. TANDLØSE barn! Tomme gummer FTW! For når først tænderne er der, så lurer det næste bid lige rundt om hjørnet. Og du aner ikke, hvor det hjørne er. Eller de. For du ved heller ikke, hvor mange hjørner, du passerer på din vej. Du ved bare, at biddet venter. Og at du INTET kan gøre for at forhindre det. Slap!\n3-årige. De er SÅ søde! Og sjove! De har de mest underfundige formuleringer, og de kysser og krammer og sovser en fuldstændig ind i omsorg. “Du er sød, mor!”, “Du har næsten ikke lange bryster, mor!”, “Jeg elsker dig, mor!”. Lige indtil …… Slap! “Du er den dummeste mor!” Hokus pokus og ud af det blå blev verdens sødeste 3-årige transformeret til et skrigende, spruttende, rødglødende monster. Bare rolig, hun bliver sig selv igen, MEN du ved aldrig hvornår, næste eksplosion indtræffer. Næ, du har glæden af at kunne vente i spænding;)\nMiddagslure. Arhhh, endelig sover baby! Det er nu, livet skal leves! Du har nu fuldstændigt ubegrænsede muligheder – du kan spise ostemadder og se “Hammerslag”, du kan sove, du kan gå i bad. Tror du. Men det er salgstalen. Glorificeringen af moderskabet. Det er løgn, er det! For ligeså snart du tager en bid af din ostemad, lukker øjnene eller kører den første klat af shampoo gennem dit hår…. Slap! Baby er vågen. Den er sikker som Amen i kirken, bare i en noget mere djævelsk forstand.\nSå…. er du mor? Pøj pøj med det!\nUdgivet den januar 27, 2017\nKlammere end gennemsnittet….\nDer er gået to mus i fælden i dag. Og vi er ikke ude i nogen former for symbolik her. Vi taler vaskeægte, levende mus. Som nu er døde. Og ret skal være ret – det var kun den ene, der gik i fælden. Den anden sad på kanten af skraldespanden, da Fyrsten skulle tømme sin tallerken for madrester efter aftensmaden. Den kiggede forhåbningsfuldt på ham – “Får jeg også kylling??“. Indtil han knaldede den i gulvet med sin middagskniv.\nSkal vi så ikke sige, at det var det?? Skal vi ikke?\nJeg har længe tænkt, at vi herhjemme var indbegrebet af sådan en helt standard familie i dagens Danmark. Det var før det med musene. Og fodsvampen. Og ligtornen. Og lusene. Og rotten. Og afføringen. Og fingrene oppe i numsen. Nu hælder jeg til, at vi er bare lidt mere klamme end gennemsnittet. Det er ikke nogen rar erkendelse. Men jeg har købt for 60 kr. bland-selv-slik, en stribe chokoladeskildpadder og noget Kinder-et eller andet, så det er nok den helt rette dag at se mig selv i spejlet.\nJeg var med garanti mega bad ass og cool i mit tidligere liv. Mega!


Kundeservice - både den gode og den mindre gode: Kundeservice\nNår det gælder kundeservice, så er mange virksomheder frygteligt dårlige til at placere kundeservice i den rigtige kontekst. Det lader til, at smarte rådgivere har givet dem den tanke, at internettet har åbnet markedet så meget at kundeservice tydeligvis bare er noget der skal overstås, for 'vi kan jo bare hente nye kunder'...\nNej, det er bestemt ikke rigtigt. Dårlig kundeservice vil følge virksomheden, og når folk er til middagsselskaber, vil det lynhurtigt sprede sig som en hvirvelvind, hvis I ikke leverer en ordentlig kundeservice til kunderne.\nMange arbejder som supportkonsulenter efter studierne, og her er et begreb som QI for længst gået i glemmebogen. Da jeg i sin tid arbejdede i et stort callcenter, som på daværende tidspunkt lå nær havnen i Vordingborg, så var der en afdeling som hed Quality Improvement, som tog stikprøver på samtaler. De ønskede at forbedre kundeoplevelsen.\nDet var der bestemt også brug for, for nogle mennesker kan bare ikke forholde sig ordentligt til kundeservice. Intet er så surt som når fru Olsen ringer, og starter med: "Goddag, unge mand, jeg talte med Søren forleden dag, og han lovede....." Man kan allerede fornemme hvad der kommer bagefter, ikke sandt?\nDen professionelle supporter anerkender kundens problem, tager det seriøst, og bringer en løsning i spil, så også fru Olsen føler sig som Danmarks vigtigste person - i hvert fald mens hun har dig i røret.\nDe urutinerede taber let pusten, når de skal vise overskud 8 timer på en dag, men det er faktisk ikke så svært, som det kan lyde. Når du går på job, så skal der være passion for at gøre en forskel for ens kunder. Det er dem, der betaler din løn, så de har krav på, at få løst deres problem.\nHvis folk tænkte lidt mere på denne måde, ville kundeservice ikke være et fremmedord. :-)


Delfiner Af Bent Faurby → Køb bogen billigt her\nDelfiner - Bent Faurby - Bog\nDelfinen er et af de klogeste dyr på Jorden. Nogle mener, at den er klogere end mennesket. Læs om, hvordan delfinen lever, om de mange forskellige arter, om delfinens unger og om, hvordan delfinen og mennesket kan have glæde af hinanden. Opgaver kan hentes på: fagbog. gyldendal. dk\nBredde: 21.2Cm - Højde: 21.6Cm\nDelfiner, Delfiner, Studiebøger, Bog\nVi prioriterer sikkerheden højt, da det er noget af det vigtigste at have styr på, når vi taler om e-handel. Med NETS godkendelse af vores løsning for betaling online, har vi fået den største garanti for, at sikkerheden bag din betaling på Internettet er i top. Så online køb og betaling hos Gucca.dk er altid forbundet med fuld sikkerhed.\nVi yder altid 30 dages returret, og det er lige meget hvilke produkter, du har købt hos Gucca. Med andre ord, såfremt du fortryder købet, så kan du med god samvittighed sende den uønskede vare tilbage til os, og så refunderer vi pengene. Du kan med fordel tage kontakt til os, før du vælger at returnere dit produkt.\nFor os er det meget vigtigt, at du får tilsendt din vare så hurtigt og sikkert som muligt. Det medfører, at hvis din vare er på lager, så modtager du den indenfor 1-2 hverdage. Lagerstatus fremgår tydeligt i shoppen ved hver vare. Vi sidder klar ved telefonen og på e-mail, hvis du har spørgsmål til leveringstiden og lagerstatus.\nHos Gucca har du adskillige muligheder for betaling at vælge imellem. Den betalingsmulighed der passer bedst til dig, er naturligvis den du bør gøre brug af. Lige meget hvad du benytter, kan du være tryg og sikker, når du handler hos Gucca.dk Alle vores betalingsmuligheder kan du se her. Vær opmærksom på, at kreditkort har den fordel, at det først er på dagen hvor vi afsender din vare, at pengene trækkes fra din konto.\nSkulle du støde på problemer eller have spørgsmål, i forbindelse med dit besøg på Gucca.dk, skriver eller ringer du naturligvis bare til os. Vi besvarer e-mails og er ved telefonerne på hverdage imellem klokken 10-15, og vi er altid klar ved telefonen eller på e-mailen til at give dig kvalificeret hjælp med et smil på læben og i godt humør.\nVi giver dig selvfølgelig mulighed for at tracke forsendelsen hele vejen til den er dig i hænde. Når du har betalt og modtaget din kvittering, får du mulighed for at tilgå din personlige ordreside. På ordresiden kan du se, hvornår vi sender dit produkt. Vi sender en mail med leveringsinformation til dig, i samme øjeblik vi har sendt din pakke.\nNiveau: folkeskoleniveauOm deres udseende, føde, ånding, unger, sprog, ekkolyde, svømning og fjender, deres forhold til mennesker og syge, deres klogskab, deres fremtid samt beskrivelsen af øresvinet, [...] spækhugger, marsvin, springeren\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_skoleoglærebøger path_bog_delfiner


Det nye supersygehus i Aalborg Øst skal først og fremmest rumme de funktioner, som afdelingerne på Nord og Syd i Aalborg har i dag. Der skal ikke trækkes andre hospitalsfunktioner ind fra andre hospitaler.\n-Det giver ikke kun ro på bagsmækken, men også mulighed at for at udvikle funktionerne på Farsø Sygehus.\nDisse positive toner lød her til aften på Støtteforeningen for Vesthimmerlands Sygehus offentlige møde, der havde inviteret regionrådspolitiker og formand for Akut- og Praksisudvalget, Mogens Ove Madsen (S) til at fortælle om udsigterne for Farsø Sygehus og det nordjyske sundhedsvæsen i de kommende år.\nI profilplanen for Farsø Sygehus hedder det, at sygehuset overordnet set har en ortopædkirurgisk hospitalsprofil. Konkret betyder det, at man vil udbygge Farsøs i forvejen stærke ortopædkirurgiske funktion indenfor hofte og knæ med subakut skulder-, albue- og håndkirurgi. Det betyder øget kapacitet.\nMen også sygehusets øvrige funktioner er der ønsker om at udvide, lød det fra Mogens Ove Madsen. Det gælder det Diagnostiske center. Men også ønsket om øget udredning og behandling af veneblodprop. Med hensyn til det medicinske område er der ønske om at styrke det samlede tilbud. Endelig ønsker man også at det specialiserede palliative sengeafsnit kan blive i Farsø.\nAlle ønsker, som Mogens Ove Madsen tror bliver til noget. – Jeg er på ”Farsøs” side.\nEfter at en aftale om sammenhæng og nærhed blev vedtaget af Regeringen, Danske Regioner og KL tidligere i år, ser han også at Farsø Sygehus kan få en større rolle på det medicinske område. Der bliver tale om en såkaldt sundhedsklynge som har til formål at styrke sammenhængen mellem hospital, praksisområdet og kommunerne. Opfordringen fra Mogens Ove Madsen til Støtteforeningen for Vesthimmerlands Sygehus i Farsø, lød derfor at involvere sig i denne proces, som kan føre til endnu flere specialfunktioner på Farsø Sygehus, særligt i samarbejde med Vesthimmerlands Kommune.\nHan havde også et forslag om at gøre Farsø Sygehus til et ”fri-hospital”, hvor sygehusene i Farsø og Hobro - som de første, frigøres fra vanlige organisationsformer og afprøver nye samarbejds- og organiseringsformer.\nMen Mogens Ove Madsen blev også nødt til at forholde sig nedlæggelsen af lægevagten i Farsø.\n-Vi blev også overraskede i Akutudvalget over forhandlingsresultatet. Men på borgermødet i bl.a. Farsø, arrangeret af Støtteforeningen, blev der bragt kompenserende forslag frem. Det har bl.a. ført til en skadeklinik på Farsø Sygehus, der er åben alle ugens dage fra 8-22 og bemandet med behandlersygeplejesker. Behandlersygeplejesker kan mange ting og der er nu fokus i administrationen at det kommer til at fungere.\nOm lægevagten kommer tilbage kan man lige nu kun håbe på. Der er lægemangel, men mange unge læger er under uddannelse og mange vil blive i Nordjylland. På den måde har vi en anden situation om nogle år, når de er færdiguddannet, og så vil PLO sikkert også være lettere at tale med, lød det fra Mogens Ove Madsen.


Euromaster Slagelse | Autoværksted, autoservice, dæk, dækskift\n+45 58 52 17 83\nVi glæder os til at se dig og dit køretøj på vores autoværksted i Slagelse. Vi står klar til at hjælpe dig med en lang række af forskellige autoservices, som vi altid håndterer med professionalisme og med dine behov i fokus. Derudover er vi dine lokale dækeksperter i Slagelse, og vi kan derfor både hjælpe dig med dækservices såsom lapning og dækafretning samt hjælpe dig med at finde dine nye dæk. Køber du dine nye dæk hos Euromaster, har du altid 14 dages dæktilfredshedsgaranti og inden for denne tidsramme kan du således frit bytte dine nye dæk til et andet sæt, hvis du ikke er tilfreds med dem. Vælger du at gøre brug af vores 14 dages dæktilfredshedsgaranti, giver vi til og med monteringen af de nye dæk gratis, og du skal således kun betale differencen for det nye sæt dæk. For at gøre brug af vores dæktilfredshedsgaranti skal du inden for 14 dage henvende dig til det Euromastercenter, hvor du købte dine dæk, vise en gyldig kvittering samt kunne påvise at dækkene kun har været udsat for normal slitage.\nBilpleje og dækcenter i Slagelse\nHos os er du garanteret den bedste bilpleje i Slagelse. Du finder vores autoværksted i Slagelse på Tjørne Allé 4, nær Vestmotorvejen og Primærrute 22, hvor vi står klar til at modtage dit køretøj. Vores bilværksted i Slagelse holder åbent alle hverdage, og du er således altid velkommen til at komme forbi indenfor vores åbningstider. Du kan ligeledes kontakte os på tlf. 58521783 eller på mail slagelse@euromaster.com hvis du har nogen spørgsmål eller er interesseret i et uforpligtende tilbud. Derudover har du mulighed for at booke tid til din næste autoservice eller dækservice på vores hjemmeside.\nReceive Euromaster Slagelse address information


Farvel til Vinokourov i 2 år | Feltet.dk\nFarvel til Vinokourov i 2 år\n28. juli 2007 20:110\nDen faldne Tour de France favorit Alexandre Vinokourov blev i dag udelukket 2 år for international cykling. Årsagen var naturligvis, at Alexandre Vinokourovs B-prøve også var positiv, det skriver det franske nyhedsbureau AFP.\nVinokourov kan se frem til at modtage en 2-årig karantæne dom fra det Internationale Cykelunion (UCI). Vinokourov vandt to etaper i dette års Tour de France. Først enkeltstarten på 13. etape og derefter 15. etape i Pyrenæerne.\nSpørgsmålet er nu om Alexandre Vinokourov indstiller karrieren. Astana har endnu ikke udsendt en pressemeddelelse omkring Vinokourovs B-prøve.\nAlexandre Vinokourov fastholder, at han er uskyldig, og han altid har kørt rent.


Sommer - Dr Tv Serie | DVD TV Serie | Dvdoo.dk\nSe alt i Dr Tv Serier Sommer\nFakta om Sommer - Dr Tv Serie\nSommer - Sæson 1-2\nDr Tv Serier Sommer\nCarsten Myllerup Louise Friedberg Kasper Gaardsøe\nCamilla Bendix Lisbet Dahl Jesper Langberg Lars Ranthe Marie Louise Wille Cecilie Bøcker Rosling Mikael Birkkjær Caroline Dahl\nJens Dahl Jeppe Gjervig Gram Tobias Lindholm\n- Familien Bag Sommer\n- Sommer I Afrika\n- Fraklip: Intro Af Sven Clausen\n- Farvel Til Familien Sommer\n- Kommentarspor: Afsnit 11, 16 Og 17\nDin anmeldelse af Sommer - Dr Tv Serie\nVores brugere har bedømt Sommer - Dr Tv Serie DVD til\n5 ud af 5 stjerner - baseret på 29 bedømmelse og 19 anmeldelser\n'SOMMER' er en VIDUNDERLIG skildring af hvordan livet kan udfordre familien når sammenhold og indsats går før egoistiske beslutninger ....\nEn kano god serie. Den fortæller en hel del.\nAltid ok, og hurtig levering\ndet er en rigtig god famlie serie\nLars Tolstrup Andersen★★★★★\nDET VAR DEJLIGT, AT FÅ VAREN SÅ HURTIGT.....\nVORES VENNER FRA TYSKLAND, SKULLE KOMME I SOMMERHUS 1 UGE, OG VIL GERNE LÆRE DANSK, DE SER SÅ DVDERNE MED DANSK UNDERTEKST, OG HAR MEGET GLÆDE AF DET...!!!\nBAGEFTER SKAL VI JO OGSÅ SELV SE DEM IGEN...!!! IKKE SIDSTE GANG, VI BESTILLER HOS JER....\nKarin Lohman Nissen★★★★★\nFuldt ud tilfreds med leveringen . Vil klart bestille en anden gang . Hurtig levering\nJeg syntes den var god.\ner til ros\nEn rigtig god film, er ret vild med den\nJeg har en far der er lige så dement og har fåer et godt indblik af mere af hans dements..\nEn god og spændende film/serie\nBeskriver hvordan en demens sygdom med frontalt præg udvikler sig - børnenes kamp for at overbevise og forstå forløbet - hustrus kamp for at overleve. Og ikke mindst det der sker for en veludannet og dygtig læge. Filmen gengiver liver med og omkring demens indefra i den ellers velfungerende famille\nDa vi ikke fik DVD'en Sommer i Guldbryllupsgave, som vi havde ønsket, bestilte vi den hos dvd-oo.dk\nLeveringen gik utrolig hurtigt, og vi kan kun anbefale andre at bestille samme sted.\nDVD' ens kvalitet er utrolig god, og vi har den sidste uge hver aften set nogle afsnit.\njeg køber de fleste af mine dvd'er på dvdoo, fordi, det er godt billigt og hurtigt.\nHurtig levering, gik kun 2 dage.\nVi har gennem årene solgt alt ud i tv-serier og film på Tv-Serie. Det kan vi gøre fordi vi har utroligt mange genrer. Vores sortiment består af tv-serier indenfor samtlige genrer, lige fra action serier til romantiske serier.\nDer er næsten altid forskellige synspunkter, hvilket også præger samtalerne, men det er et godt eksempel på, hvor interesserede vi er. Vi bliver knyttet tættere sammen på grund af vores kæmpe fælles interesse, og det gør, at vi ved hvad vi taler om, når vi anbefaler TV-serier og film.\nHvis vores passion og interesse overføres til dig, og du vælger at følge vores anbefaling af Sommer - Dr Tv Serie, så er det vores håb, at du får en super oplevelse, når du ser den.\nDvdoo.dk blev startet i 1999, og er Danmarks ældste forhandler af film på internettet. Hvis man sammenligner vores internetbutik med de øvrige markeder, har vi endvidere en af Danmarks ældste webbutikker. Da dvdoo.dk blev startet var det som en online DVD butik. Og som årene er gået, mens vores passion for film bare voksede og voksede og flere filmformater kom til, startede kærligheden for spiluniverset og musikken. Derfor var der ingen tvivl om, at både CD'er og spil skulle være en del af dvdoo.dk's udvalg.\nHos dvdoo.dk har vi altid haft fuld fokus på den gode kundeoplevelse. Og de mange års indsigt har med tiden givet os et nuanceret og farverigt billede af, hvilke ønsker kunderne har, når de besøger vores onlinebutik. Vi håber at vores passion for spil, film og musik skinner klart igennem, og smitter af på samtlige, der besøger vores verden af topunderholdning.\nHar du et eller flere spørgsmål til musik, film eller spil kan du ofte finde svar i vores FAQ. Vores kundeservice står derudover altid til rådighed for dig til at svare på de spørgsmål du måtte have, og du kan kontakte os enten via e-mail eller per telefon. Rigtig god fornøjelse med dit besøg i vores onlinebutik.


Bidens skatteforhøjelser vil ikke stoppe opturen på aktiemarkedet | Nordea Invest Magasinet\nLæs næste artikel Vi arbejder for klimaet\nInvesteringsplan, skattepakke, plan for indkomstoverførsler. Præsident Bidens planer har mange navne, alt efter hvem man spørger og deres politiske overbevisning. Det kan måske have givet anledning til forundring, at vi har set aktiekursstigninger, mens der er kommet flere detaljer om, at Biden agter at hæve skatterne for at finansiere sine finanspolitiske pakker. Selvom skattestigninger isoleret set ikke er godt nyt for aktiemarkedet, kan de som led i disse planer faktisk være gode nyheder.\nLad os starte med selve investeringsplanen. Præsident Biden foreslår at investere, hvad der måske ender på omtrent 4.000 mia. dollar i veje, jernbaner, broer, uddannelse, grønne tiltag, sundhedssystemet, forskning og udvikling mv. i USA. Kommer han igennem med sin plan, kan disse investeringer understøtte væksten på lang sigt. I praksis skal disse investeringer til dels finansieres via højere selskabsskatter. Ifølge en rapport fra det amerikanske finansministerium ventes selskabsskatten at stige fra de nuværende 21% til 28%. Sker det, vil det halvere den nedsættelse af skatten, som Trump gennemførte for godt tre år siden.\nSamtidig er der også forslag om fx at lukke huller i skattelovgivningen og sikre en mere effektiv beskatning af multinationale selskaber. For at få sine forslag igennem Kongressen skal præsidenten have opbakning fra alle de demokratiske senatorer, da der formentlig ikke vil være nogle republikanske senatorer, der vil stemme for hans forslag. Så det kan meget vel være, at satsen ender med at blive lidt lavere end oprindeligt foreslået.\nFor en investor vil et godt udgangspunkt være at regne med en forhøjelse af skatten til fx 25%. Det ser også ud til at være det niveau, virksomhederne generelt kan acceptere. Men det er ikke helt utænkeligt, at skattesatsen ender med at blive de 28%, Biden ønsker.\nRammer de største virksomheder\nIsær store virksomheder betaler ikke den fulde skattesats på grund af forskellige fradragsmuligheder. Får man lukket disse huller i skattelovgivningen, kan det få stor betydning for det samlede resultat. Det vil også skabe mere lige konkurrencevilkår for de mindre virksomheder og formentlig også øge den økonomiske effektivitet. Men de store virksomheder, som jo i høj grad sætter retningen for aktiemarkedet, bliver klart taberne.\nSkattepakken som beskrevet ovenfor kan reducere de store virksomheders fremtidige resultater med lidt under en tiendedel, hvilket i sig selv er grund nok til at berettige en korrektion i aktiemarkedet. Tallet svarer til vores skøn for, hvor meget indtjeningsforventningerne for næste år kan blive opjusteret fx baseret på de seneste økonomiske prognoser fra IMF.\nDet er dog værd at bemærke, at aktiemarkedet generelt ikke reagerer nær så kraftigt på ændringer i beskatningen, som man måske skulle tro. Fx så steg kurserne på aktier i virksomheder, som fik størst gavn af Trumps skattenedsættelser, ikke mere end kurserne på aktier i virksomheder, som fik mindst gavn af dem. Men markedet forudså nok allerede på det tidspunkt, at vandt Demokraterne det næste valg, ville de rulle nogle af skattelettelserne tilbage. Derfor vil effekten af skatteforhøjelser på aktiemarkedet denne gang formentlig også blive mindre end effekten på indtjeningen.\nIfølge en rapport fra det amerikanske finansministerium ventes selskabsskatten at stige fra de nuværende 21% til 28%.\nDet handler ikke kun om skatter\nDet er også vigtigt at huske på, at de foreslåede skatteforhøjelser i modsætning til Trumps skattelettelser ikke kun har til formål at justere selskabsbeskatningen. De øgede skatteindtægter bliver nemlig kanaliseret ud i økonomien igen og mest sandsynligt med størst effekt i løbet af de kommende år.\nEn investor med en veldiversificeret portefølje kan derfor med god grund forvente, at indtjeningen, som går til øgede skattebetalinger, kommer tilbage via øget omsætning. Det betyder ikke, at de højere skatter slet ikke vil påvirke virksomhederne, men det betyder, at effekten vil påvirke dem mindre, end man måske skulle tro.\nEn god tommelfingerregel for aktiemarkedet samlet set er, at effekten af skatteforhøjelser er omkring halvt så stor, hvis de højere skatteindtægter bruges til at øge det offentlige forbrug, end hvis de bruges til fx at nedbringe den offentlige gæld.\nBidens plan er at investere dobbelt så hurtigt, som indtægterne fra skatteforhøjelserne kommer ind. Det kan meget vel betyde, at der er en samlet set positiv effekt i de første år. Hertil kommer, at da investeringerne skal understøtte den langsigtede vækst, burde det samlede billede for aktiemarkedet generelt være positivt.\nVedtages Bidens plan, vil den påvirke de enkelte sektorer forskelligt. Store IT- og medicinalvirksomheder vil formentlig blive hårdest ramt, hvis deres indtægter internationalt underlægges en mere effektiv beskatning. Lavere subsidier til fossile virksomheder vil ramme de traditionelle olievirksomheder, mens virksomheder, som fokuserer på grøn energiproduktion, vil få gavn af øget offentlig støtte. Så industrisektoren, som omfatter mange virksomheder med aktiviteter inden for grøn energi og infrastrukturprojekter, vil nok blive den største vinder i denne sammenhæng.\nTransportsektoren i USA vil også få gavn af de bedre veje og broer. Og de mindre virksomheder kan få en lille fordel af mere lige konkurrencevilkår, selvom de måske på grund af færre fradragsmuligheder kommer til at betale den fulde skatteforhøjelse. Man skal også huske på, at Bidens planer stort set har været kendt siden efteråret, selvom selve vedtagelsen af dem var og stadig er usikker. Derfor er det meget muligt, at markedet allerede i vidt omfang har indpriset dem.


Spørgsmål og svar | Vikar MayDay\nNår du skal vælge en fast samarbejdspartner på vikarsiden, så er der en række spørgsmål, du bør stille dig selv – og naturligvis også det firma, du overvejer at samarbejde med.\nFor at du nemt og hurtigt kan få svar på dine spørgsmål, har vi her samlet de spørgsmål, vi oftest får stillet af vores nye samarbejdspartnere. Kærkommen.dk\nKan vi få dækket alle vores vikarbehov hos Vikar MayDay?\nKan Vikar MayDay tilbyde os administrative løsninger, der letter vores hverdag?\nKan vi få dækket alle de vagter, vi ønsker?\nKan vi spare penge ved at samarbejde med Vikar MayDay?\nKan vi få personlig betjening alle årets dage?\nKan vi få svar med det samme, hvis vi bestiller en akut vagt?\nKan vi være sikre på, at de vikarer, vi får, er uddannede og har erfaring indenfor deres fagområder?\nKan vi få de samme vikarer hver gang?\nJa. Uanset om I har brug for akut vikarassistance til en enkelt vagt, en vikar med helt særlige kompetencer til et langvarigt vikariat eller bemanding af en hel afdeling, så kan vi løfte opgaven for jer.\nVi har specialiseret os i at levere vikarer inden for pleje- og sundhedssektoren, psykiatrien og de sociale og pædagogiske område, men leder I efter vikarer inden for andre jobområder, klarer vi også det.\nJa, for eksempel vores professionelle online bookingsystem, hvor I nemt og hurtigt kan bestille vikarer hele døgnet alle årets dage.\nSystemet er gearet til at kunne håndtere alle typer af vikarbestillinger, også bookning af specifikke vikarer, som I kender. Og I får naturligvis altid hurtig tilbagemelding på jeres online bestilling.\nDet er nok at love lidt for meget. Men vi gør alt for at levere det personale, vores samarbejdspartnere har behov for – når og hvor de har brug for det. Vi kan da også prale med, at vi har en dækningsgrad, der på årsbasis ligger meget tæt på 100 %.\nJa. Mange tror, at det er dyrt at gøre brug af vikarer i den daglige drift. Men rent faktisk kan det spare jer for mange penge – ikke mindst hvis jeres arbejdsbyrde er svingende.\nVed at fastansætte efter laveste arbejdsbyrde og gøre brug af vores vikarer for resten, kan I tilpasse omkostninger jeres nøjagtige behov. I betaler kun for effektive timer og har mulighed for at leje vikarer ind på timebasis.\nHvis I benytter vores vikarer på mere fast basis, har vi endda mulighed for at tilbyde jer særlige favorable aftaler i forhold til priser, fakturering og betaling.\nJa, det kan I. Se, hvordan I kan få fat i os her.\nJa, hvis du synes, at 10 minutter er så godt som ’med det samme’. Det er i hvert fald den svartid, du er garanteret i vores åbningstid.\nJa. Alle vores vikarer har været igennem en personlig jobsamtale, hvor vi har klarlagt deres uddannelse, erfaringer, særlige kvalifikation og personligheder.\nVi indhenter naturligvis alle relevante papirer som eksamensbevis, udtalelser fra tidligere arbejdsplader og attester.\nDu kan læse meget mere om vore vikarer her.\nTja, vi kan selvfølgelig ikke garantere, at vores vikarer aldrig er syge eller på ferie, eller at de aldrig er lejet ud til anden side, når du ønsker at bruge dem.\nMen som vores samarbejdspartner kan du få tilknyttet en eller flere faste vikarer, der kender jer og jeres behov. Dem vil vi selvfølgelig altid booke til jer frem for andre, hvis det er muligt.\nHar du andre spørgsmål, eller er der noget, du ønsker, vi uddyber for dig, er du naturligvis altid velkommen til at kontakte os.


JYSK Danmark - Brabrand, Midtjylland, DK 8220 | Houzz DK\nhttps://www.houzz.dk/pro/jyskdk kopieret til udklipsholder\nJYSK er en international retailkæde, der sælger ’alt til boligen’. I JYSK finder til alt fra madrasser, dyner og puder til sofaer, havemøbler og gardiner. Kæden er ejet af stifter Lars Larsen, der i hele Danmark er kendt som landets førende købmand, som altid har et ’godt tilbud’. I 1979 åbnede Lars Larsen sin første butik i Aarhus, hvor den i øvrigt stadig ligger. Med succes åbnede han flere butikker i hele landet under navnet ’JYSK Sengetøjslager’, som butikkerne hed indtil 2001, og i 1984 åbnede han sin første butik uden for landets grænser – i Tyskland. I dag er JYSK repræsenteret med mere end 2.200 butikker i følgende 37 lande: Danmark, Norge, Sverige, Finland, Polen, Tjekkiet, Ungarn, Holland, Slovakiet, Tyskland, Østrig, Schweiz, Island, Canada, Grønland, Færøerne, Estland, Letland, Litauen, Ukraine, Kosovo, Bulgarien, Kasakhstan, Rumænien, Frankrig, Storbritannien, Armenien, Slovenien, Makedonien, Kroatien, Italien, Spanien, Bosnien-Hercegovina, Kina, Indonesien, Montenegro og Serbien. Ordet ’JYSK’ har altid været en del af virksomhedens navn. ’JYSK’ er ofte forbundet med nøjsomhed, flid og ærlighed - tre værdier, som Larsen altid selv har identificeret sig med. JYSK står for pålidelighed, og en aftale er en aftale.\nDu kan blive den første anmeldelse for JYSK Danmark\nKontakt JYSK Danmark\nEr du træt af gør-det-selv-guiderne? Vi er her for at hjælpe dig. Med mere end 2,5 millioner eksperter på Houzz vil du nemt kunne finde en anerkendt Ekspert i sengetøj & badtilbehør til dit næste projekt i Brabrand.\nLæs boligejernes anmeldelser inden, du hyrer en Ekspert i sengetøj & badtilbehør til dit projekt i Brabrand. Hvis du har spørgsmål, kan du læse anmeldelserne eller besøge vores forum og stille et spørgsmål.\nSengetøj & Badtilbehør i nærheden af Brabrand\nSengetøj & Badtilbehør Galten · Sengetøj & Badtilbehør Hinnerup · Sengetøj & Badtilbehør Skødstrup · Sengetøj & Badtilbehør Tranbjerg J · Sengetøj & Badtilbehør Hammel · Sengetøj & Badtilbehør Ry · Sengetøj & Badtilbehør Hornslet · Sengetøj & Badtilbehør Mårslet · Sengetøj & Badtilbehør Beder · Sengetøj & Badtilbehør Solbjerg\nVarme-, Ventilations- & Klimaanlæg i Brabrand · Vinduer i Brabrand · Belægningssten, Fliser & Beton i Brabrand · Garageporte i Brabrand · Pejse & Brændeovne i Brabrand · Trapper & Gelændere i Brabrand · Facade & Udvendig beklædning i Brabrand · Have & Landskabsservice i Brabrand · Indkørsler & Asfaltering i Brabrand · Pool & Spa i Brabrand


TV: Du er ikke alene, Nadia – Ekstra Bladet\n18. feb. 2015 kl. 21:22\nTV: Du er ikke alene, Nadia\nHistorien om 19-årige Nadia, der ikke får den rette behandling for sin spiseforstyrrelse, er langt fra et enkeltstående tilfælde. Vi har mødt flere patienter med spiseforstyrrelser, som kan berette om lignende historier\n- Hvis hun ikke snart får den rigtige hjælp, så dør hun på Bispebjerg.\nSådan lyder 28-årige Malenes Frederiksen's reaktion på Nadia Yadgar's situation. Som atypisk anoretiker har Malene selv været i samme situation, og også hun har mødt store udfordringer i behandlingerne.\nMed indlæggelser flere steder, hvor hun selv kunne styre sit indtag af mad, blev det kun mere og mere frustrerende for den unge pige.\nHun udviklede allerede anoreksi som 13-årig, og sygdommen blev kun værre med årene. Hun var på et tidspunkt helt nede og veje et par og 30 kilo, og har også været indlagt på Bispebjergs lukkede psykiatriske afdeling.\nHer fik hun allerede fra første dag besked om, at hun ikke kunne få hjælp til sin kost på den afdeling. Den besked fangede Malene lynhurtigt, og en plan om at snyde med maden blev hurtigt ført ud i virkeligheden.\nPå mange måder minder hendes forløb derfor om Nadia Yadgars, og her kan du høre mere om, hvad det var for et system Malene oplevede:\nEn anden, der har haft store problemer med at få den rette behandling er 50-årige Pernille Oschlag.\nSom 22-årig udviklede hun bulimi, og den sygdom forfulgte hende i rigtig mange år. Selvom hun allerede dengang forsøgte at få hjælp hos sin læge, blev hun flere gange mødt med den samme nedslående besked.\n- Jeg kunne ikke få bevilget en psykolog, for lægen mente ikke, at jeg havde været ude for skilsmisse, dødsfald eller noget andet traumatisk, fortæller hun.\nSygdommen begyndte at fylde mere og mere i Pernilles liv, og selvom hun forsøgte med psykologtimer, som blev betalt fra egen lomme, var der ikke noget, der kunne hjælpe hende.\nFørst efter utallige forgæves forsøg lykkedes det endelig for Pernille at råbe sin læge op, og med det frie sygehusvalg fandt hun endelig - som 47-årig - en behandling, der lykkedes.\nHør hele Pernilles historie her:\nBåde Malene og Pernille er ved at være ude på den anden side af sygdommen, og derfor gør Nadias historie stort indtryk på de to piger.\n- Jeg er ked af at sige det, men jeg frygter for hendes liv.\nSådan lyder den kontante melding fra Malene Frederiksen.\nHør Malene og Pernilles reaktion på Nadias situation i klippet over artiklen!


5 hyggelige cafeer i København\nWanna B ligger i Kompagnistræde parallelt med Strøget. Her er god stemning i en blanding af det hyggelige og designersmarte. Dagen igennem bydes på brunch, sandwich og salater. Aftenen byder på caferetter og er man en rigtig Wanna B eller blot sætter pris på Champagne, kan denne også nydes.\nPå solsiden af Vesterbrogade finder man BarBar Bar´s store terrasse og indenfor en hyggelig stemning i al slags vejr. Her er et bredt menukort af caferetter og brunch i flere varianter. Hanerne indeholder klassisk pilsner og hvede øl. Derudover forskellige udenlandske øl på flaske.\nCafe Munk ligger tæt på Torvehallerne og er en fusion af eventyrlig hygge med farverige puder i sofaen og klassiske caferetter samt brunch. Det indiske look præger også menukortet med nogle lækre indiske retter. Prøv den spicy indiske omelet med løg, tomat og koriander til brunch eller den velkendte Butter chicken.\nCafe 22 har en uformel atmosfære med smuk udsigt over søerne og en unik gæstfrihed. Her kan du få en dejlig varm kop kaffe, en let anretning, sammensætte en tre-retters menu eller blot nyde en kold øl. Til frokost er der klassiske caferetter, Wokretter, pasta og brunch. I hverdagene serveres brunchen på tallerkener indtil kl. 16.\nPå Enghavevej finder man Cafe Høegs med uformel hygge fra morgen til aften. Her kan spises morgenmad kl. 8 og dagen igennem caferetter, thai inspirerede salater og håndmadder. Cafeen er også kendt for sin ægte tømmermands brunch, måske for at hjælpe de gæster som har hængt ud på Hoeghs til sent på natten.


Anne Rohde - Arndal\nPå 12 uger tabt 9 kilo (fedt), forbedret min form, og jeg har ikke længere ondt i lænd eller ben, når jeg står op i længere tid. Jeg fastholde de lette kostråd: 3 måltider om dagen og træn 3 gange om ugen.\nI forbindelse med min kommende runde fødselsdag besluttede jeg mig for at gøre noget ved min generelle sundhedstilstand og startede i januar måned på det 12 ugers Boot Camp hos Lotte og CO.\nMit mål var at blive ’fifty and fit’\nMit mål var at blive stærkere, sundere, få bedre motions- og kostvaner og samtidig tabe nogle kilo.\nEfter et intenst og i starten utroligt hårdt forløb, kan jeg nu se resultaterne af det fine program og den gode sparring og coaching, som Lotte har givet mig. At være en del af en gruppe på 15 ligesindede, hvor alle startede på næsten samme niveau gjorde også at forløbet var til at holde ud.\nJeg bruger i mit arbejde meget mit hoved, så det var helt nyt og grænseoverskridende at skulle til at fokusere så meget på at bruge kroppen på den rigtige måde. Og ikke mindst vejrtrækningen.\nJeg har nu efter 12 uger tabt 9 kilo (fedt), er kommet i en meget bedre form, og jeg har ikke længere ondt i lænd eller ben, når jeg står op og underviser eller holder foredrag. Og jeg føler mig meget mere motiveret til at fastholde de lette kostråd med at spise 3 måltider om dagen og træne 3 gange om ugen.\nJeg er blevet helt afhængig af at træne hos Arndal og fortsætter i det lækre center også efter forløbet er færdigt. Jeg får lagt nyt og personligt træningsprogram hver anden måned. De nye programmer er aldrig kedelige og udvides og udvikles i forhold til mit aktuelle ståsted.\nLotte Arndal og hendes personale er helt fantastiske. De er imødekommende og professionelle – og jeg føler mig utroligt godt tilpas i Arndal Spa & Fitness.\nHvis du også vil gøre noget godt for dig selv og din krop, har du mine allerbedste anbefalinger til at melde dig til Arndals Body Boot Camp.\nCategories: Kvinde, Skader, Vægttab\nPreviousPrevious project:Anne Marie SvennsonNextNext project:Anne Rudbæk


Kick-start dine planer på Energihjem.dk\nEr du boligejer, og vil du gerne spare på energiudgifterne og samtidig bo og leve i et sundt indeklima?\n- så klik ind på Energihjem.dk\nHer har vi – sammen med AB Gruppen A/S - skabt et unikt univers, der samler det, som er værd at vide om energiforbedringer.\nPå Energihjem.dk kan du nemt\nfinde inspiration til effektive energiforbedringer. Energihjem.dk giver dig et unikt overblik, så du kan finde den bedste løsning for dit hus, og konkret viden om alt fra isolering til solceller og varmepumper\nberegne, hvad du kan spare på at udnytte energipotentialet i din bolig\nfå overblik over mulighederne for energitilskud og fradrag for håndværkerudgifter\nse, hvordan du får energimærket dit hus, så du kan få energitilskud\nIndtast din adresse, og se, hvor stort energipotentialet i dit hus er, og hvad du kan spare på varmeregningen.\nBeregneren giver dig konkrete forbedringsforslag og overblik over, hvor meget de vil koste.\nBeregn hos energihjem.dk\nVi samarbejder med AB Gruppen A/S om Energihjem.dk\nAB Gruppen A/S er Danmarks største formidler af bygge- og renoveringsopgaver og står bag portalerne Energihjem.dk, 3byggetilbud.dk, Andelsportal.dk og Ejerportal.dk.


: Lind trup zoo graviditet ømme bryster\nSEX FILM MED MODNE KVINDER SLAPPE BRYSTER Vi har e-mærket, et vigtigt signal til dig om at vores butik er godkendt og kontrolleret. Vi ønsker dig god fornøjelse med at shoppe hos pinkorblue. Sikker betaling via SSL Fri fragt ved køb over kr. Vi svarer gerne på dine spørgsmål! Hotline gratis fra fastnet Mandag-fredag Læg en besked inkl.\nANAL DILDO SEX AT HAVE EN RÆV BAG ØRET Læg en besked inkl. Hotline gratis fra fastnet Mandag-fredag En mobil version er tilgængelig Skift til mobil visning. Sikker betaling via SSL Fri fragt ved køb over kr. Vi ønsker dig god fornøjelse med at shoppe hos pinkorblue. Send os en besked! Det ser ud til at du har slået Cookies fra.\nLækre fyre biograf i Nykøbing f Vi bestræber os på at kunden skal have den bedst mulige købsoplevelse gennem god service og vejledning. Skulle du få brug for hjælp sidder e-mærkets jurister altid klar med rådgivning og svar på de spørgsmål, du måtte. Med få klik kan du finde mere end Sikker betaling via SSL Fri fragt ved køb over kr. Bag e-mærket står Forbrugerrådet, Dansk Erhverv, DI, FDIH, HK, Dansk IT og Finansrådet, e-mærket er med dig hele vejen — både før, under og efter en nethandel, og e-mærkets jurister kontrollerer løbende de e-mærkede butikker, så du er sikker på, at netbutikkerne altid lever op til lovgivningen og til e-mærkets særlige forbrugerbeskyttende krav. Udover baby produkter, har vi også et udvalg af trendy ventetøj.\nSORT ESCORT PORNO Læg en besked inkl. Bag e-mærket står Forbrugerrådet, Dansk Erhverv, DI, FDIH, HK, Dansk IT og Finansrådet, e-mærket er med dig hele vejen — både før, under og efter en nethandel, og e-mærkets jurister kontrollerer løbende de e-mærkede butikker, så du er sikker på, at netbutikkerne altid lever op til lovgivningen og til e-mærkets særlige forbrugerbeskyttende krav. Udover baby produkter, har vi også et udvalg af trendy ventetøj. Vi ønsker dig god fornøjelse med at shoppe hos pinkorblue. Med få klik kan du finde mere end Hotline gratis bizarre analsex Gratis film xxx fastnet Mandag-fredag\nLind trup zoo graviditet ømme bryster -\nVi ønsker dig god fornøjelse med at shoppe hos pinkorblue. Yderligere informationer også med hensyn til Opt-out finder du under punktet Se flere detaljer. Bag e-mærket står Forbrugerrådet, Dansk Erhverv, DI, FDIH, HK, Dansk IT og Finansrådet, e-mærket er med dig hele vejen — både før, under og efter en nethandel, og e-mærkets jurister kontrollerer løbende de e-mærkede butikker, så du er sikker på, at netbutikkerne altid lever op til lovgivningen og til e-mærkets særlige forbrugerbeskyttende krav. Udover baby produkter, har vi også et udvalg af trendy ventetøj. Med få klik kan du finde mere end Hotline gratis fra fastnet Mandag-fredag Sikker betaling via SSL Fri fragt ved køb over kr. Ømme bryster er ikke gravid af et hår. Må man have samleje når man er gravid brønderslev Lind trup zoo nikita klæstrup bryster. Porno film gratis gravid uden ømme bryster / Spærm escort Nøgen fisse Ømme bryster i overgangsalderen lind trup zoo cialis dosage 20mg inspire resiting. Om os. electricmusic.co – en e-mærket online shop med produkter til dig og dit barn ! Med få klik kan du finde mere end konkurrencedygtige produkter til din.\n0 thoughts on “Lind trup zoo graviditet ømme bryster”\nGratis sexet escort roskilde


Artikler - Toys'N'Loot\n4. juli 2018 19. november 2019 ThunderZtormBluebird, Det Glemte Legetøj, Mighty Max2 Comments\nVelkommen til en ny serie her på Toys’N’Loot. Min tanke med denne er at sætte fokus på de mange forskellige glemte og obskure legetøjsserier fra 80erne og 90erne. Vi kender alle til historierne bag Star Wars, Masters of the Universe og Transformers, så jeg tænker de mindre kendte serier fortjener at få lidt spotlight også.…\nMin første actionfigur! Jeg har for nylig fået et mindre lot Masters of the Universe figurer hjem, og i den sammenhæng kom jeg til at tænke tilbage på hvordan det hele startede. Så hvis i nu læner jer tilbage og napper en Werther’s Echte, så skal jeg fortælle en historie om gamle dage.. .. Tilbage…\n22. april 2018 19. november 2019 ThunderZtormaction figur\n“Det er IKKE en dukke, det er en ACTION FIGUR!” – frit citeret fra utallige unge drenge i historiens løb. Men hvad er en “action figur”, og hvor kommer det udtryk egentlig fra? Det startede faktisk med Barbie, som alle jo nok kender. Barbie blev et kæmpe hit nærmest fra starten, og de forskellige firmaer…\n17. april 2018 22. november 2019 ThunderZtorm\nSpændende spørgsmål, ikke sandt? Hvem drømmer ikke om at have for mange penge stående i kælderen eller på loftet? Der er desværre ikke noget simpelt og ligetil svar, da gammelt legetøj kun har værdi hvis der er efterspørgsel på produktet. Ligesom med alt andet er det altså udbud og efterspørgsel der bestemmer prisen på tingene.…


Få hjælp til planlægning af dit badeværelse - IKEA\nFå hjælp til planlægning af dit badeværelse\nBook et gratis og uforpligtende møde – online eller i varehuset\nVores konsulenter hjælper dig med at planlægge, tegne, placere din ordre og booke de servicer, du har brug for. Er det et lille eller stort projekt? Ligemeget hvad, så fortæl os, hvad du drømmer om, så hjælper vi dig. Med dine ønsker og vores viden, designer vi sammen dit badeværelse. Book et møde og få hjælp til planlægningen – det er både gratis og uforpligtende.\nGodt at vide, før dit online møde\nMødet kan foregå som et online live-møde eller via e-mail og telefon.\nDu kan bruge en pc, Mac, tablet eller mobiltelefon.\nMødet med en af vores konsulenter kan vare op til 45 minutter.\nDet er gratis, og du er ikke forpligtet til at foretage et køb efterfølgende.\nVil du hellere selv i gang?\nVi har designværktøjer til stort set hele hjemmet. Det er en fantastisk måde at komme i gang med at få inspiration – og hvis du vil, kan du booke et møde bagefter for at færdiggøre dit projekt og afgive en ordre.\nPlanlæg dit drømmebadeværelse med vores tegneprogram\nIndret dit badeværelse – 5 trin\nTips og idéer til badeværelset\nDetaljerne tæller – vi kan hjælpe dig med at måle op.\nEn komplet service til badeværelse.\nFinansier dine drømme – lidt efter lidt.\nDu må godt ændre mening.\nDette kan du også få hjælp til


Elev ved kommunen - Frederikssund Kommune\nMåske har du også lyst og ambitioner til at bruge elevuddannelsen som et springbræt til at få en mellemlang videregående uddannelse som professionsbachelor f.eks. i sygepleje, fysioterapi, ergoterapi, pædagogik eller i offentlig administration?\nSå er elevuddannelsen måske noget for dig. Du kan starte op som elev flere gange årligt, så du kan komme hurtigt i gang hvis du ønsker det.\nTil vores elever tilbyder vi\nuddannelsesansvarlige der støtter og vejleder dig gennem hele uddannelsesforløbet\nplanlagt undervisning i praktikken (på SOSU-området)\nfast løn under hele uddannelsesforløbet\nSom elev forventer vi\nat du tager medansvar for din uddannelse og deltager aktivt i dit uddannelsesforløb\nat du er motiveret for at lære og udvikle dig både fagligt og personligt\nat du er god til at kommunikere med mange forskellige mennesker og kunne reflektere over din egen rolle i samarbejdsrelationer\nLæs mere om de forskellige uddannelser\nLæs mere om kontoruddannelsen, og find kontaktoplysninger til kommunens uddannelseskonsulenter.\nPædagogisk Assistent uddannelsen (PAU)\nLæs mere om uddannelsen til Pædagogisk assistent, og find kontaktoplysninger til kommunens uddannelseskonsulenter.\nLæs mere om uddannelsen til Social- og sundhedsassistent, og find kontaktoplysninger til kommunens uddannelseskonsulenter. Kontakt skolen på www.sosuh.dk, hvis din uddannelse skal starte med et grundforløb.\nSocial- og sundhedshjælper uddannelsen (SSH)\nLæs mere om uddannelsen til Social- og sundhedshjælper, og find kontaktoplysninger til kommunens uddannelseskonsulenter. Kontakt skolen på www.sosuh.dk, hvis din uddannelse skal starte med et grundforløb.\nSocial- og sundhedsassistent uddannelsen som et sammenhængende forløb\nLæs mere om uddannelsen til Social- og sundhedsassistent med et forudgående betalt grundforløb 2 og find kontaktoplysninger til kommunens uddannelseskonsulenter og SOSU H's uddannelsesvejledning\nSkriv sikkert til personalejuristerne som borger\nPrintet fra: http://www.frederikssund.dk/service/Organisation/Elev-ved-kommunen


Er fyringen uberettiget? - UlykkesPatientForeningen\nJeg har pådraget mig et piskesmæld efter en trafikulykke. I forbindelse med min sygemelding på mit arbejde er jeg desværre blevet fyret. Kan fyringen evt. være uberettiget? Kan jeg blive genansat, hvis det er?\nJa, en afskedigelse i forbindelse med sygemelding som følge af piskesmæld kan efter omstændighederne godt være uberettiget. Lov om forbud mod Forskelsbehandling på Arbejdsmarkedet m.v. (Forskelsbehandlingsloven) indeholder i § 2 et forbud mod afskedigelse på grund af handicap, og et piskesmæld kan godt i praksis anerkendes som et handicap i Forskelsbehandlingslovens forstand.\nDet er imidlertid ikke tilstrækkeligt, at den relevante lidelse kan kategoriseres som et handicap. Det gælder nemlig i henhold til Forskelsbehandlingslovens § 2a, at arbejdsgiveren skal træffe de foranstaltninger, der er hensigtsmæssige i betragtning af de konkrete behov for at give en person med handicap adgang til at udøve beskæftigelse, medmindre arbejdsgiveren derved pålægges en uforholdsmæssig stor byrde. Dette betyder, at det kan være berettiget at afskedige en handicappet medarbejder, såfremt arbejdsgiveren har truffet rimelige og hensigtmæssige foranstaltninger i forhold til medarbejderens konkrete kompensationsbehov, og der på trods af disse foranstaltninger ikke er rimelig udsigt til, at medarbejderen kan varetage stillingen som en ikke-handicappet.\nEn sådan afskedigelse kan således godt være uberettiget, men det afhænger helt af sagens konkrete omstændigheder, hvorledes udfaldet vil blive. En uberettiget afskedigelse kan udløse en godtgørelse, jfr. Forskelsbehandlingslovens § 7. Hvis en person, der anser sig for krænket, påviser faktiske omstændigheder, som giver anledning til at formode, at der udøves direkte eller indirekte forskelsbehandling, påhviler det i øvrigt modparten at bevise, at ligebehandlingsprincippet ikke er blevet krænket, jfr. Forskelsbehandlingslovens § 7a.\nJeg vil umiddelbart opfordre dig til at søge råd og vejledning hos Ligebehandlingsnævnet. Ligebehandlingsnævnet er et samlet klagenævn på diskriminationsområdet og behandler bl.a. klager om forskelsbehandling på grund af handicap.\nNævnet træffer afgørelse om, hvorvidt lovgivningen er overholdt og tilkender og udmåler godtgørelse til ofre for ulovlig forskelsbehandling. Nævnet kan dog ikke pålægge arbejdsgiveren at ansætte eller genansætte en person.\nDet skal bemærkes, at Nævnet alene behandler sager om forskelsbehandling på arbejdsmarkedet, hvis fagforeningen ikke vil føre sagen i det fagretlige system. Jeg kan derfor også opfordre dig til at tage kontakt til en evt. faglig organisation.


1 Guang An Men Wai Street, Beijing, Kina\nDet behagelige Shen Zhen Hotel er klassificeret som 4 stjernet og funktioner med 301 værelser for gæster. Siden 2000 har hotellet været vært for gæsterne i en 18-etagers traditionel bygning.\nHotellet er cirka 4,9 km væk fra Det Kinesiske Nationalmuseum. Ejendommen ligger inden for 6 km afstand fra byens centrum.\nEjendommen består af røgfrie værelse med kingsize-seng, deluxe-dobbeltværelse og standard 2-personersværelse, som er indrettet med klimaanlæg med individuel styring, tv med satellitkanaler, en værdiboks, et minikøleskab og buksepresse. Nogle værelser har udsigt til haven. Badeværelser er udstyret med en bruser, en hårtørrer og terry badekåber.\nDer serveres morgenmad i baren hver morgen. Gæsterne kan nyde et måltid i Nailao Wei og Pizza Hut, som ligger i et shopping område, kun ca. 10 minutters gang fra Shen Zhen Hotel.\nLigger inden for 20 minutters gang fra Changchunjie undergrundsstation. Nanyuan lufthavn kan man komme inden for 20 minutters kørsel.\nGæsterne kan nyde dampbade, et tyrkisk bad og massage tilbudt på stedet. For aktive gæster er der et træningscenter og fitness center på hotellet.\nShen Zhen Hotel, Kina\nLejlighedshotel Carme 2, Istanbul\nHotel Smart Studio 3*, Kraków\nHotel Antis Hotel-special Category, Istanbul